open-index/open-wikipedia-markdown huggingface dataset:
പാസി മഡോണ

ഡൊണാറ്റെല്ലോ സൃഷ്ടിച്ച ചതുരാകൃതിയിലുള്ള "സ്റ്റിയാസിയാറ്റോ" മാർബിൾ റിലീഫ് ശില്പമാണ് **പാസി മഡോണ.** 1425-1430 കാലഘട്ടത്തിൽ, ഡൊണാറ്റെല്ലോ മൈക്കലോസോയുമായുള്ള സഹകരണത്തിന്റെ തുടക്കത്തിൽ ഫ്ലോറൻസിലെ പാലാസോ പസ്സി ഡെല്ലാ കോംഗിയൂറയിൽ ഇത് സ്വകാര്യ ഭക്തിക്കായി നിർമ്മിച്ചതാകാം.ഇത് വളരെ ജനപ്രിയമായിരുന്നു കൂടാതെ നിരവധി പകർപ്പുകളിൽ അറിയപ്പെടുന്നു.

മുക്കാൽ ഭാഗം നീളമുള്ള കന്യകാമറിയം ക്രിസ്തുവായ കുട്ടിയെ കൈകളിൽ പിടിച്ചിരിക്കുന്നു. രണ്ടുപേരെയും ഹാലോകളാൽ കാണിച്ചിട്ടില്ല പകരം അവരുടെ ആർദ്രവും തീവ്രവുമായ അടുപ്പത്തിന് ഊന്നൽ നൽകികൊണ്ട് ബൈസന്റൈൻ ആർട്ടിലെ എലൂസ-ടൈപ്പ് ഐക്കണിലൂടെ പ്രമേയം വിപുലീകരിക്കുന്നു. കുട്ടി അമ്മയുടെ അടുത്തേക്ക് കൈ നീട്ടുന്നു. പക്ഷേ അവരുടെ രണ്ട് ആശയ പ്രകാശനം ദുഃഖകരമാണ്. കന്യക തന്റെ മകന്റെ ഭാവി കഷ്ടാനുഭവത്തെ പ്രതിഫലിപ്പിക്കുന്നു.
## അവലംബം


വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
തമ്പുരാൻ

കേരളത്തിലെ ഹിന്ദുമതത്തിലെ ഒരു ക്ഷത്രിയ  ഉപജാതി ആണ് തമ്പുരാൻ. ഈ വിഭാഗത്തിൽ പെടുന്നവർ കൂടുതൽ ആയി ആദ്യ കാലങ്ങളിൽ മലബാർ ഭാഗത്തു ഉണ്ടായിരുന്നു. ടിപ്പു സുൽത്താന്റെ ആക്രമണത്തെ തുടർന്ന് തെക്കൻ കേരളത്തിൽ ഇവർ കുടിയേറിയിട്ടുണ്ട്. ഇതിനെ തുടർന്ന് മലബാർ ഉണ്ടായിരുന്ന ഒട്ടുമിക്ക രാജകുടുംബങ്ങളും തിരുവിതാംകൂർ എത്തിപ്പെട്ടു. ഇവരുടെ എല്ലാ ഉപനയകർമങ്ങളും,പുരോഹിതവും ചെയ്യുന്നത് ബ്രാഹ്മണർ ആണ്. ഹിന്ദു പുരാണങ്ങളിൽ വിട്ടുവീഴ്ച്ചയില്ലാത്ത പരശുരാമൻ ആഗീകരിച്ച ക്ഷത്രിയരാണെന്ന രീതിയിൽ യോജിപ്പിക്കുന്നത് ഭാർഗവ, അതായത് പരശുരാമൻ. ഇവരുടെ വിവാഹം രാജവനിതയുടെ മംഗല്യം ധാരണം അല്ലെങ്കിൽ പള്ളിക്കെട്ട് എന്നാണ് പറയുന്നത്. അത് കഴിഞ്ഞാൽ അവളോടൊപ്പം വിവാഹിതയായഭർത്താവ് താമസിക്കുന്നു. കന്യകധാനം അഥവാ പെണ്ണിനെ വിട്ടുകൊടുക്കുന്നത് പുരോഹിതൻ നിർവ്വഹിക്കുന്നത് മറ്റു ശാസ്ത്രീയ ചടങ്ങോട് കൂടിയാണ്. ആദ്യ ഭർത്താവ് മരിക്കുകയോ മറ്റോ ചെയ്താൽ മറ്റൊരു തമ്പുരാനെ സ്വീകരിക്കാം. ഇതിനെ വിവാഹം എന്ന് വിളിക്കുന്നില്ല, ഇതിനെ **കൂട്ടിരിക്കുക** എന്ന് വിളിക്കുന്നു. കോയിക്കൽ തമ്പുരാൻമാർക്ക് ഇടയിൽ പ്രചാരത്തിൽ ഉള്ള പേരുകൾ ആണ് **മാർത്താണ്ഡ വർമ്മ, ആദിത്യ വർമ്മ, ഉദയ വർമ്മ** തുടങ്ങിയ പെരുകളോ സ്ഥാനപ്പെരുകളോ ഈ രാജകുടുംബങ്ങളിൽ പെടുന്നവർ പേരിനൊപ്പം ഉപയോഗിക്കുന്നു.

## അവലംബം
ശ്രീ ശങ്കരവിദ്യാപീഠം

വിദ്യാഭാരതിയുടെ കേരള ഘടകമാണ് ഭാരതീയവിദ്യാനികേതൻ. ഭാരതീയ വിദ്യാനികേതനോട് അനുബദ്ധമായി 454 വിദ്യാഭ്യാസ സ്ഥാപനങ്ങൾ പ്രവർത്തിച്ചുവരുന്നു. 2003 മുതൽ ഭാരതീയ വിദ്യാനികേതന്റെ കീഴിൽ പട്ടാഴിയിൽ പ്രവർത്തിച്ചു വന്നിരുന്ന  ശ്രീ ശങ്കരവിദ്യാപീഠം 2008-09 അധ്യയനവർഷം മുതൽ പട്ടാഴി വടക്കേകര മണയിറ വാർഡിൽ ശാസ്താംകാവ് ക്ഷേത്രത്തിന് സമിപം പ്രവർത്തനം തുടങ്ങി. വിദ്യാലയാന്തരീഷം പ്രക്യതി സുന്ദരവും, സ്വച്ഛന്ദവും , ആധ്യാത്മികമായി ഉയർന്ന നിലവാരമുള്ളതുമാകയൽ കുട്ടികൾക്ക് പ്രകൃതിയുമായി ഇഴകിചേർന്നുള്ള പഠനത്തിന് ഇടനൽകുകയും ചെയ്യുന്നു. കുറഞ്ഞ കാലയളവുകൊണ്ട് തന്നെ പട്ടാഴി, പട്ടാഴി വടക്ക് പഞ്ചായാത്തുകളിലെ വിദ്യാഭ്യാസ മേഖലയിൽ പുതിയ ആശയവും ആദർശവും സംസ്ക്കാരവും പ്രചരിപ്പിക്കാൻ ശ്രീ ശങ്കരവിദ്യാപീഠം വിദ്യാലയത്തിന് കഴിഞ്ഞിട്ടുള്ളതാണ് .
ടീ ട്രീ ഓയിൽ

ലഘുചിത്രം| ടീ ട്രീ പ്ലാന്റേഷൻ, കൊറാക്കി, ന്യൂ സൗത്ത് വെയിൽസ് .
ഒരു വിവിധോദ്ദേശ്യ സസ്യ സുഗന്ധ എണ്ണയാണ് **ടീ ട്രീ ഓയിൽ** (മെലാലൂക്ക ആൾട്ടർനിഫോളിയ). ഓസ്‌ട്രേലിയയിലെ ന്യൂ സൗത്ത് വെയിൽസിലുള്ള  ക്വീൻസ്‌ലാന്റ് ആണ് ജന്മദേശം. ചർമ്മം, മുടി, നഖം എന്നിവ ആരോഗ്യകരമായി നിലനിർത്തുന്നത് ഉൾപ്പെടെ നിരവധി ആവശ്യങ്ങൾക്ക് ഉപയോഗിക്കാവുന്ന ഒരു അവശ്യ എണ്ണകൂടിയാണ്. ശാസ്ത്രീയമായി പിന്തുണയ്‌ക്കുന്ന നേട്ടങ്ങൾക്ക് പുറമേ, ടീ ട്രീ ഓയിൽ വിലകുറഞ്ഞതും നിർദ്ദേശിക്കപ്പെടുമ്പോൾ ഉപയോഗപ്രദവുമാണ്. എണ്ണയിൽ പല ഘടക രാസവസ്തുക്കളും അടങ്ങിയിരിക്കുന്നു, അത് വായുവുമായി സമ്പർക്കം പുലർത്തുകയും ഓക്സിഡൈസ് സംഭവിച്ച് അതിന്റെ ഘടന മാറുകയും ചെയ്യുന്നു. മെലാലൂക്ക ആൾട്ടർനിഫോളിയയെ ടീ ട്രീ എന്നാണ് വിളിക്കുന്നതെങ്കിലും ചായ ഉണ്ടാക്കാൻ ഉപയോഗിക്കുന്ന സസ്യവുമായി തെറ്റിദ്ധരിക്കപെടാറുണ്ട്. 

1920 കളിൽ ടീ ട്രീ ഓയിലിന്റെ വാണിജ്യപരമായ ഉപയോഗം ആരംഭിച്ചു. ആഗോള ടീ ട്രീ ഓയിൽ മാർക്കറ്റിന്റെ മൂല്യം 39 മില്യൺ യുഎസ് ഡോളറാണ്. 

ഒരു പരമ്പരാഗത നാട്ടുവൈദ്യമെന്ന നിലയിൽ, ചർമ്മത്തിന്റെ അവസ്ഥകളെ ചികിത്സിക്കാൻ കുറഞ്ഞ സാന്ദ്രതയിലുള്ള ഒരു ടോപ്പിക് മരുന്നായി ഇത് സാധാരണയായി ഉപയോഗിക്കാറുണ്ട്, പക്ഷേ ഫലപ്രാപ്തിയുടെ തെളിവുകൾ കുറവാണ്.    താരൻ, മുഖക്കുരു, പേൻ, ഹെർപ്പസ്, പ്രാണികളുടെ കടി, ചുണങ്ങ് ,  ഫംഗസ് അല്ലെങ്കിൽ ബാക്ടീരിയ അണുബാധ എന്നിവയ്ക്ക് ചികിത്സിക്കാൻ ടീ ട്രീ ഓയിൽ ഉപയോഗപ്രദമാണ്.    എന്നിരുന്നാലും, വിഷയത്തിൽ നടത്തിയ പരിമിതമായ ഗവേഷണങ്ങൾ കാരണം ഈ അവകാശവാദങ്ങളെയൊന്നും പിന്തുണയ്ക്കുന്നതിന് മതിയായ തെളിവുകളില്ല.   ടീ ട്രീ ഓയിൽ അമേരിക്കൻ ഐക്യനാടുകളിൽ പേറ്റന്റ് നേടിയ ഉൽപ്പന്നമോ അംഗീകൃത മരുന്നോ അല്ല,  ഓസ്ട്രേലിയയിലെ അരോമാതെറാപ്പിക്ക് പൂരക മരുന്നായി ഇത് അംഗീകരിക്കപ്പെട്ടിട്ടുണ്ടെങ്കിലും.  കഴിച്ചാൽ വിഷമായതിനാൽ കുട്ടികൾക്ക് ഉപയോഗിക്കുന്നത് സുരക്ഷിതമല്ല. 

## അവലംബം

വർഗ്ഗം:പാരമ്പര്യവൈദ്യം
വർഗ്ഗം:ചർമ്മ സംരക്ഷണം
വർഗ്ഗം:ആന്റിഫംഗൽസ്
വർഗ്ഗം:അണുനാശിനികൾ
എ.പി. വർക്കി മിഷൻ ഹോസ്പിറ്റൽ, ആരക്കുന്നം

കേരളത്തിൽ എറണാകുളം ജില്ലയിലെ ആരക്കുന്നത്ത് സ്ഥിതി ചെയ്യുന്ന ഒരു ആശുപത്രിയാണ് **എ.പി. വർക്കി മിഷൻ ഹോസ്പിറ്റൽ**. കേരളത്തിലെ ഒരു രാഷ്ട്രീയപ്പാർട്ടിയായ സിപിഐഎമ്മിന്റെ ഉടമസ്ഥതയിൽ പ്രവർത്തിക്കുന്ന ഈ ആശുപത്രി സിപിഐഎം പാർട്ടിയുടെ മുൻ എറണാകുളം ജില്ലാ സെക്രട്ടറിയായിരുന്ന എ.പി. വർക്കിയുടെ നാമത്തിലാണ് അറിയപ്പെടുന്നത്. 2003 ൽ സ്ഥാപിതമായ ഇത് അന്നത്തെ പ്രതിപക്ഷ നേതാവായിരുന്ന വി.എസ്. അച്യുതാനന്ദൻ ആണ് ഉദ്ഘാടനം ചെയ്തത്. കൊച്ചിയിൽ നിന്ന് 25 കിലോമീറ്ററാണ് ആശുപത്രിയിലേക്കുള്ള ദൂരം. 25 ഏക്കർ ആണ് ആശുപത്രിയുടെ സ്ഥല വിസ്തൃതി. ആശുപത്രിയിൽ നാല് പ്രധാന ബ്ലോക്കുകളാണുള്ളത്. ഇതിലെ ഏറ്റവും പുതിയ ബ്ലോക്ക് ആരോഗ്യമന്ത്രിയായിരുന്ന പി. ശങ്കരൻ 2004 ഫെബ്രുവരി 5 ന് ഉദ്ഘാടനം ചെയ്തു. ക്ലിനിക്കൽ, സർജിക്കൽ മേഖലകളിലെ എല്ലാ പ്രധാന വിഭാഗങ്ങളും ഇവിടെയുണ്ട്. എപി വർക്കി മിഷൻ നഴ്സിംഗ് സ്കൂളും ഇതേ കാമ്പസിൽ പ്രവർത്തിക്കുന്നു. 2005 നവംബർ 19 ന് ആരംഭിച്ച ഇത് മാർ തോമസ് ബാസെലിയോസ് ഒന്നാമൻ ആണ് ഉദ്ഘാടനം ചെയ്തത്.

## അവലംബം


വർഗ്ഗം:കേരളത്തിലെ ആശുപത്രികൾ
ചാറ്റൽമഴ

ലഘുചിത്രം|240x240ബിന്ദു| ഇംഗ്ലണ്ടിലെ നോർഫോക്കിലെ ചാറ്റൽമഴ.
നേരിയതായി പെയ്യുന്ന മഴയാണ് **ചാറ്റൽമഴ**. ചാറ്റൽ മഴയുടെ വലിപ്പം മഴയേക്കാൾ ചെറുതാണ്, ഏകദേശം 0.5 മില്ലീമീറ്റർ (മില്ലിമീറ്റർ) വ്യാസമുണ്ട്. താഴ്ന്ന സ്ട്രാറ്റിഫോം മേഘങ്ങളും സ്ട്രാറ്റോക്യുമുലസ് മേഘങ്ങളുമാണ് സാധാരണയായി ചാറ്റൽമഴ ഉത്പാദിപ്പിക്കുന്നത്. ചാറ്റൽമഴ പലപ്പോഴും മൂടൽമഞ്ഞിനൊപ്പം ഉണ്ടാകുമെങ്കിലും അതിൽ നിന്ന് വ്യത്യസ്തമാണ്, കാരണം ചാറ്റൽ മഴത്തുള്ളികൾ നിലത്തു വീഴുന്നു.

## അവലംബം

വർഗ്ഗം:മഴ
ജി. ഗോപിനാഥൻ പിള്ള

കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു **ജി. ഗോപിനാഥൻ പിള്ള** (ജീവിതകാലം: 21 ഒക്ടോബർ 1921 - 23 നവംബർ 2002). മാവേലിക്കര നിയമസഭാമണ്ഡലത്തിൽ നിന്നും എസ്.എസ്.പി. സ്ഥാനാർഥിയായി വിജയിച്ച് മൂന്നാം കേരളനിയമസഭയിലും ഐ.എസ്.പി. സ്ഥാനാർഥിയായി വിജയിച്ച് നാലാം കേരളനിയമസഭയിലും അംഗമായി.
## കുടുംബം
1921 ഒക്ടോബർ 21ന് ഗോപാലക്കുറുപ്പിന്റേയും ജാനകിയമ്മയുടേയും ആറുമക്കളിൽ ഒരാളായി ജനിച്ചു. കെ. ശാരദാമ്മയാണ് ഭാര്യ ഇവർക്ക് രണ്ട് ആൺമക്കളാണുണ്ടായിരുന്നത്. മാവേലിക്കര ബാറിലെ അഭിഭാഷകാനായ ഇദ്ദേഹം 1951-ൽ ഇന്ത്യൻ സോഷ്യലിസ്റ്റ് പാർട്ടിയിൽ അംഗത്വമെടുത്താണ് സജീവ രാഷ്ട്രീയത്തിലേക്ക് കടന്നു വരുന്നത്.

## രാഷ്ട്രീയ ജീവിതം
ഇന്ത്യൻ സോഷ്യലിസ്റ്റ് പാർട്ടിയിൽ പ്രവേശിച്ചതു മുതൽ പാർട്ടിയുടെ ഭാരവാഹിയായി നിരവധി പദവികൾ വഹിച്ചിരുന്നു. 1947 മുതൽ 1953 വരെ മാവേലിക്കര മുനിസിപ്പൽ കൗൺസിലറായിരുന്നു. ആലപ്പുഴ ജില്ലാ സഹകരണ ബാങ്ക് ഡായറക്ടർ, കേരള സർവ്വകലാശാല സെനറ്റംഗം എന്നി പദവികളും ഇദ്ദേഹം വഹിച്ചിരുന്നു. 1965-ലെ തിരഞ്ഞെടുപ്പിൽ എസ്.എസ്.പി. പ്രതിനിധിയായി മാവേലിക്കരയിൽ നിന്ന് മത്സരിച്ചെങ്കിലും കെ.കെ. ചെല്ലപ്പൻ പിള്ളയോട് പരാജയപ്പെട്ടു. പിന്നീട് 1967-ൽ ഇദ്ദേഹം ചെല്ലപ്പൻ പിള്ളയെ പരാജയപ്പെടുത്തി മൂന്നാം കേരള നിയമസഭയിൽ അംഗമായി. 1970ലെ തിരഞ്ഞെടുപ്പിൽ ഐ.എസ്.പി. സ്ഥാനാർഥിയായി വിജയിച്ചാണ് നാലാം കേരള നിയമസഭയിൽ അംഗമായത്. നാലാം നിയമസഭയിലെ ഐ.എസ്.പി. പാർട്ടിയുടെ നിയമസഭാകക്ഷി നേതാവായിരുന്നു. നായർ സർവീസ് സൊസൈറ്റി, ദക്ഷിണ ഭാരത ഹിന്ദി പ്രചാരസഭ എന്നിവയുടെ സജീവ പ്രവർത്തകനായിരുന്ന ഇദ്ദേഹം അവസാന കാലത്ത് സമാജ്‌വാദി പർട്ടിയുടെ കേരളഘടകം സംസ്ഥാന പ്രസിഡന്റായിരുന്നു.

## തിരഞ്ഞെടുപ്പ് ചരിത്രം

## അവലംബം

വർഗ്ഗം:1921-ൽ ജനിച്ചവർ
വർഗ്ഗം:ഒക്ടോബർ 21-ന് ജനിച്ചവർ
വർഗ്ഗം:2002-ൽ മരിച്ചവർ
വർഗ്ഗം:നവംബർ 23-ന് മരിച്ചവർ
വർഗ്ഗം:കേരളത്തിലെ സംയുക്ത സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:നാലാം കേരള നിയമസഭാംഗങ്ങൾ
ആര്യ രാജേന്ദ്രൻ

ഒരു ഇന്ത്യൻ രാഷ്ട്രീയക്കാരിയാണ് **ആര്യ രാജേന്ദ്രൻ** (ജനനം: 12 ജനുവരി 1999). ഇപ്പോൾ തിരുവനന്തപുരം കോർപ്പറേഷന്റെ മേയറായി സേവനം അനുഷ്ഠിക്കുന്നു.2020 ലെ കേരള തദ്ദേശ സ്വയംഭരണ തെരഞ്ഞെടുപ്പിൽ 21-ാം വയസ്സിൽ തിരുവനന്തപുരം കോർപ്പറേഷന്റെ മുടവൻമുകൾ വാർഡിൽ നിന്ന് കൗൺസിലറായി ആര്യ വിജയിച്ചു. ഒരു കോർപ്പറേഷന്റെ മേയറായി നിയമിക്കപ്പെട്ട രാജ്യത്തെ ഏറ്റവും പ്രായം കുറഞ്ഞ മേയറാണ് ആര്യ.
## ജീവിതം
ഇലക്ട്രീഷ്യനായ രാജേന്ദ്രന്റെയും എൽ.ഐ.സി. ഏജന്റായ ശ്രീലതയുടെയും മകളാണ് ആര്യ രാജേന്ദ്രൻ. തിരുവനന്തപുരത്തെ കാർമൽ ഗേൾസ് ഹയർ സെക്കൻഡറി സ്കൂളിൽ നിന്നാണ് ആര്യ സ്കൂൾ വിദ്യാഭ്യാസം നടത്തിയത്. തിരുവനന്തപുരത്തെ ഓൾ സെയിന്റ്സ് കോളേജിൽ രണ്ടാം വർഷ ബി.എസ്.സി. ഗണിതശാസ്ത്ര വിദ്യാർഥിനിയാണ്.കേരള നിയമസഭ അംഗവും SFI മുൻ സംസ്ഥാന സെക്രട്ടറിയുമായ അഡ്വ.കെ.എം.സച്ചിൻ ദേവ് ആണ് ഭർത്താവ്

## അവലംബം

വർഗ്ഗം:1999-ൽ ജനിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:സി.പി.ഐ.എം. വനിതാ നേതാക്കൾ
വർഗ്ഗം:കേരളത്തിലെ വനിതാ രാഷ്ട്രീയപ്രവർത്തകർ
വർഗ്ഗം:ജനുവരി 12-ന് ജനിച്ചവർ
വർഗ്ഗം:തിരുവനന്തപുരത്തിന്റെ മേയർമാർ
മഡോണ ഓഫ് ദി കേവ്സ്

1488-1490 നും ഇടയിൽ ആൻഡ്രിയ മാന്റെഗ്ന വരച്ച ഒരു പാനൽ ടെമ്പറ ചിത്രമാണ് **മഡോണ ഓഫ് ദി കേവ്സ്.**(ഇറ്റാലിയൻ - മഡോണ ഡെല്ലെ കേവ്) ഇപ്പോൾ ഈ ചിത്രം ഫ്ലോറൻസിലെ ഉഫിസി ഗാലറിയിലാണ് പ്രദർശിപ്പിച്ചിരിക്കുന്നത്.

വലതുവശത്തുള്ള പശ്ചാത്തലത്തിലുള്ള ഒരു കല്ല് ക്വാറിയുടെ പേരിലാണ് ഇത് അറിയപ്പെടുന്നത്, അവിടെ തൊഴിലാളികൾ ഒരു രാജധാനി, ഒരു സ്ലാബ്, ഒരു കോളം ഷാഫ്റ്റിന്റെ ഒരു ഭാഗം, ഒരു ശവക്കല്ലറ എന്നിവ കൊത്തിവച്ചിരിയ്ക്കുന്നു. ഒരുപക്ഷേ ക്രിസ്തുവിന്റെ ഭാവിയിലെ ചമ്മട്ടിപ്രഹരവും ശവസംസ്‌ക്കാരവും സൂചിപ്പിക്കുന്നു. കന്യക ഇരിക്കുന്ന പാറയും കാൽവരി കൊടുമുടിയെ പ്രതിനിധീകരിക്കാൻ ഉദ്ദേശിച്ചുള്ളതാകാം.   ഇടത് പശ്ചാത്തലത്തിൽ ഒരു ഇടയനും അവന്റെ ആട്ടിൻകൂട്ടവും, കൃഷിസ്ഥലത്ത് നിന്ന് പുല്ലു ശേഖരിക്കുന്ന കൃഷിക്കാർ, കോട്ട, റോഡ് വിദൂര മതിലുള്ള നഗരം എന്നിവയും വരച്ചിരിക്കുന്നു. പശ്ചാത്തലം കാരാരയെ അടിസ്ഥാനമാക്കിയുള്ളതാണെന്ന് ഫിയോകോ വാദിക്കുന്നു. എന്നാൽ ക്രിസ്റ്റെല്ലർ വിസെൻസയ്ക്കും വെറോണയ്ക്കും ഇടയിലുള്ള മോണ്ടെ ബോൾക്കയാണെന്നു തിരിച്ചറിയുന്നു. ഇരുട്ടിൽ നിന്ന് വെളിച്ചത്തിലേക്കുള്ള മാറ്റം വലതുവശത്ത് നിന്ന് ഇടത്തോട്ട് പശ്ചാത്തലത്തിലൂടെ കുറുകെ ക്രിസ്തുവിലൂടെയും സഭയിലൂടെയും വീണ്ടെടുപ്പിന്റെ ഒരു ഉപമയായി ചിലർ വ്യാഖ്യാനിക്കുന്നു. മറിയ ഇരുവരുടെയും അമ്മയാണ്.
## അവലംബം


## ഗ്രന്ഥസൂചിക
* Tatjana Pauli, *Mantegna*, serie *Art Book*, Leonardo Arte, Milano 2001. 
* Alberta De Nicolò Salmazo, *Mantegna*, Electa, Milano 1997.
* Ettore Camesasca, *Mantegna*, in AA.VV., *Pittori del Rinascimento*, Scala, Firenze 2007. 
* Gloria Fossi, *Uffizi*, Giunti, Firenze 2004. 

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
അബ്ദുറഹ്മാൻ ഔഫ് വധം

കാസർകോട് ജില്ലയിലെ കാഞ്ഞങ്ങാട് കല്ലൂരാവിയിൽ രാഷ്ട്രീയത്തിൻറെ പേരിൽ എസ് വൈഎസ് പ്രവർത്തകനെ കുത്തികൊലപ്പെടുത്തിയ സംഭവമാണ് **അബ്​ദുറഹ്​മാൻ ഔഫ് വധം**.  കാഞ്ഞങ്ങാട് കൊലപാതകമെന്ന പേരിലും ഇതറിയപ്പെടുന്നു. 2020 ഡിസംബർ 23 ബുധനാഴ്‌ച രാത്രി 10.30ടെയാണ് അബ്​ദുറഹ്​മാൻ ഔഫ് കൊല്ലപ്പെടുന്നത്. 32 വയസ്സായിരുന്നു അദ്ദേഹത്തിന്. വഴിയിൽ കാത്തു നിന്ന ഒരു സംഘം അബ്ദുറഹിമാൻ ഔഫും സംഘവും സഞ്ചരിച്ച വഴിയിൽ തടഞ്ഞു നിർത്തി കുത്തിക്കൊല്ലുകയായിരുന്നു. കല്ലൂരാവി – പഴയ ബീച്ച് റോഡിൽ വെച്ചായിരുന്നു സംഭവം. ആശുപത്രിയിലെത്തിക്കാൻ ശ്രമിച്ചെങ്കിലും അദ്ദേഹത്തിൻറെ ജീവൻ രക്ഷിക്കാൻ സാധിച്ചില്ല. ഡി.വൈ.എഫ്.ഐ‍ അംഗത്വമുണ്ടായിരുന്ന ഇദ്ദേഹം 2020 ഡിസംബറിൽ നടന്ന തദ്ദേശ സ്വയംഭരണ സ്ഥാപന തിരഞ്ഞെടുപ്പിൽ ഇടതുപക്ഷ സ്ഥാനാർത്ഥിയുടെ വിജയത്തിനായി പ്രാദേശികമായി പ്രവർത്തിച്ചിരുന്നു. ഇതിലെ വിരോധമാണ് കൊലപാതകത്തിന് നയിച്ചത്.

## പ്രതികൾ
കൊലപാതകവുമായി ബന്ധപ്പെട്ട് മുസ്ലിംലീഗിന്റെ യുവജന വിഭാഗമായ യൂത്ത് ലീഗിന്റെ മുനിസിപ്പൽ സെക്രട്ടറി ഈർഷാദ് (26), ആഷിർ (24)  വിദ്യാർഥി സംഘടനയായ എംഎസ്എഫ് അംഗമായ ഹസൻ എന്നിവരെ പോലീസ് അറസ്റ്റ് ചെയ്യുകയും ഇവരെ പിന്നീട് റിമാൻഡിലാക്കുകയും ചെയ്തു. 

## അവലംബം


വർഗ്ഗം:രാഷ്ട്രീയ കൊലപാതകങ്ങൾ
വർഗ്ഗം:കേരളത്തിലെ കൊലക്കേസുകൾ
കെ.കെ. ചെല്ലപ്പൻ പിള്ള

പ്രമുഖ സ്വാതന്ത്ര്യസമര സേനാനിയും കോൺഗ്രസ് നേതാവുമായിരുന്നു **കെ.കെ. ചെല്ലപ്പൻ പിള്ള** (മരണം : ജനുവരി 15 2001)**.**  മൂന്നു തവണ തിരുവിതാംകൂർ- കൊച്ചി നിയമസഭയിലേക്കു തിരഞ്ഞെടുക്കപ്പെട്ടിട്ടുണ്ട്. 1965 ൽ മാവേലിക്കരയിൽ നിന്ന് തെരഞ്ഞെടുക്കപ്പെട്ടെങ്കിലും ഒരു കക്ഷിക്കും ഭൂരിപക്ഷമില്ലാതെ പോയതിനാൽ ഉപരാഷ്ട്രപതി ഡോ. സക്കീർ ഹുസൈൻ സഭ പിരിച്ചുവിട്ടു. ജവഹർലാൽ നെഹ്റുവും ലാൽ ബഹദൂർ ശാസ്ത്രിയും കോൺഗ്രസ് പ്രസിഡന്റുമാരായിരിക്കുമ്പോൾ എഐസിസിയിൽ ദക്ഷിണേന്ത്യൻ സംസ്ഥാനങ്ങളിൽ പാർട്ടിയുടെ ചുമതലയുളള മേഖലാ പ്രതിനിധി ഇദ്ദേഹമായിരുന്നു. കെപിസിസി ജനറൽ സെക്രട്ടറി സ്ഥാനവും വഹിച്ചിട്ടുണ്ട്. ശ്രീമൂലം അസംബ്ലിയിലേക്കും ഇദ്ദേഹം മാവേലിക്കരയിൽ നിന്ന് തിരഞ്ഞെടുക്കപ്പെട്ടിട്ടുണ്ട്.

സ്വാതന്ത്ര്യസമരത്തിന്റെ ഭാഗമായി തിരുവിതാംകൂറിൽ നടന്ന ഉത്തരവാദ പ്രക്ഷോഭത്തിന്റെ മുൻനിര നേതാക്കളിൽ ഒരാളായിരുന്നു ചെല്ലപ്പൻ പിള്ള.

## അവലംബം


വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:2001-ൽ മരിച്ചവർ
വർഗ്ഗം:ജനുവരി 15-ന് മരിച്ചവർ
വർഗ്ഗം:തിരു-കൊച്ചി നിയമസഭാംഗങ്ങൾ
വർഗ്ഗം:ശ്രീമൂലം അസംബ്ലി അംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:തിരുവിതാംകൂർ ലെജിസ്ലേറ്റീവ് അസംബ്ലി അംഗങ്ങൾ
വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
ക്രിസ് പ്രാറ്റ്

ടെലിവിഷനിലും ആക്ഷൻ സിനിമകളിലും അഭിനയിച്ച അമേരിക്കൻ നടനാണ് **ക്രിസ്റ്റഫർ മൈക്കൽ പ്രാറ്റ്** (ജനനം: ജൂൺ 21, 1979).  2015 ലെ ജുറാസിക് വേൾഡ് എന്ന സിനിമയിൽ തുടങ്ങി ജുറാസിക് വേൾഡ്: ഫാളൻ കിംഗ്ഡം (2018) ൽ തുടരുന്ന ജുറാസിക് പാർക്ക് മൂവി സീരീസിലെ ഓവൻ എന്ന കഥാപാത്രത്തിലൂടെയാണ് പ്രാറ്റ് അറിയപ്പെടുന്നത്.

## സ്വകാര്യ ജീവിതം
ക്രിസ്റ്റഫർ മൈക്കൽ പ്രാറ്റ് ജനിച്ചത് വിർജീനിയയിലെ മിനസോട്ടയിലാണ്.  പ്രാറ്റിന്റെ പിതാവ് 2014-ൽ മൾട്ടിപ്പിൾ സ്ക്ലിറോസിസ് ബാധിച്ച് മരിച്ചു. അമ്മ നോർവീജിയൻ വംശജയാണ്.  പ്രാറ്റിന് ഏഴുവയസ്സുള്ളപ്പോൾ, കുടുംബം വാഷിംഗ്ടണിലെ സ്റ്റീവൻസ് ലേക്കിലേക്ക് മാറി.  1997-ൽ ലേക് സ്റ്റീവൻസ് ഹൈസ്കൂളിൽ നിന്ന് ബിരുദം നേടി. 

2009-ൽ അദ്ദേഹം അന്ന ഫാരിസിനെ വിവാഹം കഴിച്ചു. അവരുടെ മകൻ ജാക്ക് പ്രാറ്റ് 2012 ഓഗസ്റ്റ് 25-ന് ജനിച്ചു. 2017 ൽ പ്രാറ്റും ഫാരിസും നിയമപരമായി വേർപിരിഞ്ഞ് 2018-ൽ വിവാഹമോചനം നേടി. പിന്നീട് എഴുത്തുകാരൻ കാതറിൻ ഷ്വാർസെനെഗറിനെ 2019 ൽ വിവാഹം കഴിച്ചു. 

## അവലംബം

## പുറത്തേക്കുള്ള കണ്ണികൾ

* 
* 
* 
* 
* 
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:അമേരിക്കൻ ഇവാഞ്ചെലിക്കലുകൾ
വർഗ്ഗം:1979-ൽ ജനിച്ചവർ
കാൽസ്യം ബ്രോമേറ്റ്

ബ്രോമിക് ആസിഡിന്റെ കാൽസ്യം ലവണമാണ് **കാൽസ്യം ബ്രോമേറ്റ്**, Ca (BrO3)2.• H 2 O. 

കാൽസ്യം ഹൈഡ്രോക്സൈഡ് സോഡിയം ബ്രോമേറ്റ് അല്ലെങ്കിൽ കാൽസ്യം സൾഫേറ്റ് ബേരിയം ബ്രോമേറ്റുമായി പ്രതിപ്രവർത്തിച്ച് ഇത് തയ്യാറാക്കാം. 180&nbsp;° C ന് മുകളിൽ, കാൽസ്യം ബ്രോമേറ്റ് വിഘടിച്ച് കാൽസ്യം ബ്രോമൈഡും ഓക്സിജനും രൂപം കൊള്ളുന്നു.  തത്വത്തിൽ, കാൽസ്യം ബ്രോമൈഡ് ലായനിയിലെ വൈദ്യുതവിശ്ലേഷണം കാൽസ്യം ബ്രോമേറ്റും നൽകുന്നു.

ചില രാജ്യങ്ങളിൽ ഇത് ഭക്ഷ്യവസ്തുക്കളിലെ കണ്ടീഷനർ ( ഇ നമ്പർ **E924b** ) ആയി ഉപയോഗിക്കുന്നു. 

## അവലംബം

വർഗ്ഗം:ഓക്സീകാരികൾ
വർഗ്ഗം:കാൽസ്യം സംയുക്തങ്ങൾ
ഗജവദന സമ്മോദിത

കുമാര എറ്റേണ്ട്ര തോടിരാഗത്തിൽ ചിട്ടപ്പെടുത്തിയ ഒരു കൃതിയാണ് **ഗജവദന സമ്മോദിത**.

## വരികൾ
### പല്ലവി
ഗജവദന സമ്മോദിത വീര
ഗജവല്ലി രമണ മാമവദേവ

### അനുപല്ലവി
വിജയോല്ലാസ വല്ലീ കടാക്ഷപാത്ര 
വിജിതകല്പകപല്ലവചരണ

### ചരണം
അസുരകുല നിബിഡതിമിരഭാരനോ
അംബോരുഹജാത സ്തോത്രനാഥ
വസുധാതപുര സംരക്ഷണദേവ
വാഗ്‌വിലാസ കാർത്തികേയ ഗുഹവര

## അർത്ഥം

## അവലംബം

## പുറത്തേക്കുള്ള കണ്ണികൾ
* [[ടി എം കൃഷ്ണ]യുടെ ആലാപനം]
വർഗ്ഗം:തോടി രാഗത്തിൽ ചിട്ടപ്പെടുത്തിയ കൃതികൾ
ഈജിപ്ഷ്യൻസ് റൈസിങ് വാട്ടർ ഫ്രം ദി നൈൽ

1890–1891 നും ഇടയിൽ ജോൺ സിംഗർ സാർജന്റ് വരച്ച  ചിത്രമാണ് **ഈജിപ്ഷ്യൻസ് റൈസിങ് വാട്ടർ ഫ്രം ദി നൈൽ.** ഈ ചിത്രം മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരണത്തിന്റെ ഭാഗമാണ്.

കലയിലൂടെ പാശ്ചാത്യ മതത്തിന്റെ ഉത്ഭവം പര്യവേക്ഷണം ചെയ്യുന്നതിനായി ബോസ്റ്റൺ പബ്ലിക് ലൈബ്രറി നിയോഗിച്ച പദ്ധതിയുടെ ഭാഗമായി സാർജന്റ് ഈജിപ്ത്, ഗ്രീസ്, തുർക്കി എന്നിവിടങ്ങളിലേക്ക് നിരവധി യാത്രകൾ നടത്തി. 1890–91 കാലഘട്ടത്തിൽ അദ്ദേഹം ഈ ചിത്രം സൃഷ്ടിച്ചു. ഒരു കൂട്ടം നാട്ടുകാർ നൈൽ നദിയിൽ നിന്ന് ഏത്തം ഉപയോഗിച്ച് കരയിലുണ്ടാക്കിയ തടത്തിലേക്ക് കോരിയ വെള്ളം കുടിക്കുന്നതോ ശേഖരിക്കുന്നതോ ചിത്രീകരിച്ചിരിക്കുന്നു.
## അവലംബം

വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
വർഗ്ഗം:ജോൺ സിംഗർ സാർജന്റ് വരച്ച ചിത്രങ്ങൾ
ഉസ്ര ജഫാരി

അഫ്ഗാൻ രാഷ്ട്രീയക്കാരിയും എഴുത്തുകാരിയുമാണ് **അസ്ര ജഫാരി** (പേർഷ്യൻ: عذرا). 2008 ഡിസംബറിൽ ജഫാരിയെ പ്രസിഡന്റ് ഹമീദ് കർസായ് അഫ്ഗാനിസ്ഥാനിലെ ആദ്യത്തെ വനിതാ മേയറായി നിയമിക്കപ്പെട്ടു. ഹസാര വംശീയ വിഭാഗത്തിൽ പെടുന്ന അവർ അഫ്ഗാനിസ്ഥാനിലെ ഡേകുണ്ടി പ്രവിശ്യയിലെ നിലി എന്ന പട്ടണത്തിന്റെ മേയറായി. 
## സ്വകാര്യ ജീവിതം
അഭയാർത്ഥിയായി താമസിക്കുന്നതിനിടെ ജാഫാരി ഇറാനിൽ ഹൈസ്കൂൾ വിദ്യാഭ്യാസം പൂർത്തിയാക്കി കാബൂളിലെ മിഡ്‌വൈഫറി സ്കൂളിൽ വിദ്യാഭ്യാസം തുടർന്നു. 2001 ന്റെ അവസാനത്തിൽ താലിബാൻ നീക്കം ചെയ്യപ്പെട്ടതിനും പടിഞ്ഞാറൻ പിന്തുണയുള്ള പുതിയ കർസായി ഭരണകൂടം സ്ഥാപിച്ചതിനുശേഷവും അവർ മടങ്ങിയെത്തി കാബൂളിലെ എമർജൻസി ലോയ ജിർഗയിൽ പങ്കെടുത്തു.അവർക്ക് 2005 ൽ ജനിച്ച ഒരു മകളുണ്ട്.
## കരിയർ
1998 ൽ അഫ്ഗാൻ സാമൂഹിക സാംസ്കാരിക മാസികയായ ഫർഹാങ്ങിന്റെ പത്രാധിപരായിരുന്നു അസ്ര ജഫാരി. പിന്നീട്, ഇറാനിൽ അഭയാർത്ഥികളുടെ സാംസ്കാരിക കേന്ദ്രത്തിൽ ചുമതലയുള്ള ഉദ്യോഗസ്ഥയായി ജോലിചെയ്യുമ്പോൾ അഫ്ഗാൻ അഭയാർഥികൾക്കായി ഒരു പ്രാഥമിക വിദ്യാലയം സ്ഥാപിച്ചു. 2001 ൽ കാബൂളിലെ എമർജൻസി ലോയ ജിർഗയിൽ ജാഫാരി ചേർന്നു.  2008 ഡിസംബറിൽ അഫ്ഗാനിസ്ഥാനിലെ ആദ്യത്തെ ഏക വനിതാ മേയറായി അവർ നിയമിതയായി. നീലി പട്ടണത്തിന്റെ മേയറായി അവർ നിയമിക്കപ്പെട്ടു.
## പ്രസിദ്ധീകരണങ്ങൾ
അഫ്ഗാനിസ്ഥാനിലേക്ക് മടങ്ങിയതിനുശേഷം ജാഫാരി രണ്ട് പുസ്തകങ്ങളുടെ രചനയിൽ ഏർപ്പെട്ടിട്ടുണ്ട്. അഫ്ഗാനിസ്ഥാനിലെ രാഷ്ട്രീയ വ്യവസ്ഥയെയും പ്രക്രിയകളെയും കുറിച്ചുള്ള 2003-ൽ പ്രസിദ്ധീകരിച്ച അഫ്ഗാനിസ്ഥാന്റെ പുതിയ ഭരണഘടനയുടെ നിർമ്മാണത്തിൽ അവർ സംഭാവന നൽകി. തൊഴിൽ നിയമത്തെക്കുറിച്ചും തൊഴിൽ വിപണിയിലെ അഫ്ഗാൻ സ്ത്രീകളുടെ അവകാശങ്ങളെക്കുറിച്ചും സംസാരിക്കുന്ന ഐ ആം എ വർക്കിംഗ് വുമൺ അവർ എഴുതി 2008 ൽ പ്രസിദ്ധീകരിച്ചു.
## അവാർഡുകൾ
ജഫാരിയുടെ പ്രവർത്തനത്തിനും സാമൂഹിക വികസനത്തോടുള്ള പ്രതിബദ്ധതയ്ക്കും പാകിസ്ഥാൻ നാഷണൽ കൗൺസിൽ ഓഫ് ആർട്‌സിൽ മീറ്റോ മെമ്മോറിയൽ അവാർഡ് ലഭിച്ചു.

## അവലംബം

## പുറംകണ്ണികൾ
*Women's rights worsened Reuters 
*First female mayor in Afghanistan Zamaaneh
*First female mayor has been appointed BBC Persian
* Interview with the first female mayor
* Eight women around the world  

വർഗ്ഗം:1978-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ദി വിൻ‌ഹാം സിസ്റ്റേഴ്സ്: ലേഡി എൽക്കോ, മിസ്സിസ് അഡെയ്ൻ ആന്റ് മിസ്സിസ് ടെന്നന്റ്

1899-ൽ ജോൺ സിംഗർ സാർജന്റ് വരച്ച ഒരു ചിത്രമാണ് **ദി വിൻ‌ഹാം സിസ്റ്റേഴ്സ്: ലേഡി എൽക്കോ, മിസ്സിസ് അഡെയ്ൻ ആന്റ് മിസ്സിസ് ടെന്നന്റ്.** ഈ ചിത്രം മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരണത്തിന്റെ ഭാഗമാണ്.ഈ ചിത്രത്തെ വിമർശകർ പ്രശംസിക്കുകയും വെയിൽസ് രാജകുമാരൻ (പിന്നീട് എഡ്വേർഡ് ഏഴാമൻ രാജാവ്) “The Three Graces” എന്ന് വിളിക്കുകയും ചെയ്തു.
## ചിതരചന
ബ്രിട്ടീഷ് രാഷ്ട്രീയക്കാരനും ഒന്നാം ബാരൻ ലെക്കോൺഫീൽഡിലെ ജോർജ്ജ് വിൻഹാമിന്റെ ഇളയ മകനുമായ ബഹുമാനപ്പെട്ട പെർസി വിൻഹാമിന്റെ മൂന്ന് പെൺമക്കൾ ഈ സ്മാരക ക്യാൻവാസിൽ കാണപ്പെടുന്നു. ഇടതുവശത്ത് നിന്ന്, മാഡ്‌ലൈൻ അഡീൻ (1869-1941), പമേല ടെന്നന്റ് (1871-1928), ലേഡി എൽക്കോ (1862-1937).

ബെൽഗ്രേവ് സ്ക്വയറിലെ അവരുടെ കുടുംബത്തിന്റെ വസതിയിലെ ഡ്രോയിംഗ് റൂമിൽ ഇരിക്കുന്നതായി സാർജന്റ് അവരെ വരച്ചു. ജോർജ്ജ് ഫ്രെഡറിക് വാട്ട്സ് വരച്ച അവരുടെ അമ്മയുടെ ഛായാചിത്രം അവരുടെ വംശാവലി സ്ഥാപിക്കുകയും പഴയ കലാകാരനുമായുള്ള സാർജന്റിന്റെ ബന്ധത്തെക്കുറിച്ച് കാഴ്ചക്കാരെ ഓർമ്മപ്പെടുത്തുകയും ചെയ്യുന്നു.

## അവലംബം

വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:ജോൺ സിംഗർ സാർജന്റ് വരച്ച ചിത്രങ്ങൾ
സി. ഗോവിന്ദപ്പണിക്കർ

കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു **സി.ജി. പണിക്കർ** എന്ന **സി. ഗോവിന്ദപ്പണിക്കർ** (ജീവിതകാലം: 1928 - 09 മേയ് 2004). ശ്രീകൃഷ്ണപുരം നിയമസഭാമണ്ഡലത്തിൽ നിന്നും സി.പി.ഐ.എം. സ്ഥാനാർഥിയായി വിജയിച്ച് മൂന്നും നാലും കേരളനിയമസഭകളിൽ അദ്ദേഹം അംഗമായിട്ടുണ്ട്. 1928-ൽ ജനിച്ചു, കെ.പി. പാറുക്കുട്ടി പിഷാരസ്യാർ ആയിരുന്നു ഭാര്യ, ഇദ്ദേഹത്തിന് ഒരു മകളുമുണ്ടായിരുന്നു.
## രാഷ്ട്രീയ ജീവിതം
വിദ്യാർത്ഥിയായിരിക്കുമ്പോൾത്തന്നെ സ്വാതന്ത്ര്യസമരത്തിൽ പങ്കെടുത്തുകൊണ്ട് രാഷ്ട്രീയ രംഗത്ത് പ്രവേശിച്ച സി. ഗോവിന്ദപ്പണിക്കർ 1949ലാണ് ഇന്ത്യൻ നാഷണൽ കോൺഗ്രസിന്റെ ഭാഗമാകുന്നത്. 1952-ൽ കമ്മ്യൂണിസ്റ്റ് പാർട്ടിയിൽ ചേരുകയും പിന്നീട് പാർട്ടി പിളർന്നപ്പോൾ സി.പി.ഐ.എമ്മിൽ ഉറച്ച് നിൽക്കുകയും ചെയ്തു. ശ്രീകൃഷ്ണപുരം മണ്ഡലം രൂപംകൊണ്ടതിനു ശേഷം 1965-ൽ നടന്ന ആദ്യ തിരഞ്ഞെടുപ്പിൽ കോൺഗ്രസിലെ എം. നാരായണാക്കുറുപ്പിനെ പരാജയപ്പെടുത്തി. പിന്നീട് നടന്ന തിരഞ്ഞെടുപ്പുകളിൽ ശ്രീകൃഷ്ണപുരം മണ്ഡലത്തിൽ നിന്ന് വിജയിച്ച് മൂന്നും നാലും നിയമസഭകളിൽ അംഗമായി. 1977-ൽ നടന്ന തിരഞ്ഞെടുപ്പിൽ കെ. സുകുമാരനുണ്ണിയോട് പരാജയപ്പെട്ടു. കാർഷിക മേഖല തന്റെ പ്രവർത്തന മേഖലയായി തിരഞ്ഞെടുത്ത അദ്ദേഹം കർഷകത്തൊഴിലാളികളുടെ പ്രശ്നങ്ങൾ പഠിക്കാനും അവയ്ക്ക് പരിഹാരം കാണാനും ശ്രദ്ധിച്ചിരുന്നു. സി.പി.എം. പാലക്കാട് ജില്ലാക്കമ്മറ്റിയംഗം, വെള്ളിനേഴി പഞ്ചായത്തംഗം, കർഷക സംഘം പാലക്കട് ജില്ലാ സെക്രട്ടറി എന്നീ നിലകളിൽ പ്രവർത്തിച്ചിരുന്നു. 1986-ൽ സി.എം.പി. രൂപീകരിച്ചപ്പോൾ സി.പി.എം. വിട്ട് അദ്ദേഹം സി.എം.പി.യിൽ ചേർന്നു. തന്റെ അവസാന നാളുകളിൽ രാഷ്ട്രീയത്തിൽ സജീവമല്ലാതിരുന്ന അദ്ദേഹം പ്രായാധിക്യവും അതിനോടനുബന്ധിച്ച അസുഖങ്ങളും കാരണം 2004 മേയ് മാസം ഒൻപതാം തീയതി പാലക്കാട് വച്ച് അന്തരിച്ചു.
## തിരഞ്ഞെടുപ്പ് ചരിത്രം

## അവലംബം

വർഗ്ഗം:1928-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:2004-ൽ മരിച്ചവർ
വർഗ്ഗം:മേയ് 9-ന് മരിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.എം.പി. പ്രവർത്തകർ
സുനിൽ കോത്താരി

ലഘുചിത്രം|300x300ബിന്ദു| 2014 ൽ ഡോ. സുനിൽ കോത്താരി
പ്രശസ്തനായ ഒരു ഇന്ത്യൻ നൃത്തചരിത്രകാരനും പണ്ഡിതനും നിരൂപകനുമായിരുന്നു **ഡോ.** **സുനിൽ കോത്താരി** (20 ഡിസംബർ 1933 - 2020 ഡിസംബർ 27). കൊൽക്കത്ത രവീ​​​ന്ദ്രഭാ​​​ര​​​തി യൂ​​​ണി​​​വേ​​​ഴ്സി​​​റ്റി പ്ര​​​ഫ​​​സ​​​റാ​​​യും ന്യൂ​​​യോ​​​ർ​​​ക്ക് യൂ​​​ണി​​​വേ​​​ഴ്സി​​​റ്റി​​​യി​​​ലെ അ​​​ധ്യാ​​​പ​​​ക​​​നാ​​​യും സേ​​​വ​​​ന​​​മ​​​നു​​​ഷ്ഠി​​​ച്ചു.

## കരിയർ
1964 -ൽ എം എ -യും 1977 ൽ പിഎച്ച്ഡിയും പൂർത്തിയാക്കി. ചാർട്ടേഡ് അക്കൗണ്ടന്റായി ജോലി ചെയ്തിരുന്നെങ്കിലും പാതി വഴിയിൽ അതുപേക്ഷിച്ച് അദ്ദേഹം    ടൈംസ് ഓഫ് ഇന്ത്യയുടെ നൃത്തനിരൂപകനായി. സിഡൻഹാം കോളേജ് ഓഫ് കൊമേഴ്‌സ് ആന്റ് ഇക്കണോമിക്‌സിലും പഠിപ്പിച്ചു. ഒരു എഴുത്തുകാരനെന്ന നിലയിൽ അദ്ദേഹം ഫ്രീലാൻസ് ചെയ്തു. ദില്ലിയിലെ ഏഷ്യൻ ഗെയിംസ് വില്ലേജിലാണ് അദ്ദേഹം താമസിച്ചിരുന്നത്. സ​​​ർ​​​ക്കാ​​​ർ മ​​​ന്ദി​​​ര​​​ങ്ങ​​​ളി​​​ൽ​​​നി​​​ന്ന് ഡി​​​സം​​​ബ​​​ർ 31 -നു ​​​മു​​​ൻപ് ഒ​​​ഴി​​​ഞ്ഞു​​​പോ​​​കാ​​​ൻ ആ​​​വ​​​ശ്യ​​​പ്പെ​​​ട്ട രാ​​​ജ്യ​​​ത്തെ 27 ക​​​ലാ​​​കാ​​​ര​​​ന്മാ​​​രി​​​ൽ ഒ​​​രാ​​​ളാ​​​യി​​​രു​​​ന്നു സു​​​നി​​​ൽ കോ​​​ത്താ​​​രി. 20 വ​​​ർ​​​ഷ​​​മാ​​​യി താ​​​മ​​​സി​​​ച്ചു​​​വ​​​ന്ന ഡ​​​ൽ​​​ഹി ഏ​​​ഷ്യ​​​ൻ ഗെ​​​യിം​​​സ് വി​​​ല്ലേ​​​ജി​​​ലെ വ​​​സ​​​തി ഒ​​​ഴി​​​ഞ്ഞു​​​പോ​​​കാ​​​ൻ പ​​​റ​​​ഞ്ഞ​​​ത് ഏ​​​റെ മാ​​​ന​​​സി​​​ക​​​വ്യ​​​ഥ​​​യു​​​ണ്ടാ​​​ക്കി​​​യെ​​​ന്ന് സു​​​നി​​​ൽ കോ​​​ത്താ​​​രി പ​​​റ​​​ഞ്ഞി​​​രു​​​ന്നു.

## മരണം
ഹൃദയസ്തംഭനം മൂലം 2020 ഡിസംബർ 27 ന് അദ്ദേഹം മരിച്ചു. 

## പുരസ്കാരങ്ങൾ
2001 ൽ പത്മശ്രീ അവാർഡ് ലഭിച്ചു.  ഇന്ത്യൻ ശാസ്ത്രീയ നൃത്തത്തിന് സമഗ്ര സംഭാവന നൽകിയതിന് 1995 ൽ സംഗീത നാടക് അക്കാദമി അവാർഡും ലഭിച്ചു. 1961 ൽ കുമാർ ചന്ദ്രക്, 2012 ൽ രഞ്ജിത്രം സുവർണ്ണ ചന്ദ്രക് എന്നീ പുരസ്കാരങ്ങൾ ലഭിച്ചു.  

## കൃതികൾ
ഇന്ത്യൻ ശാസ്ത്രീയ നൃത്തത്തെയും അനുബന്ധ കലാരൂപങ്ങളെയും  ഭരതനാട്യം, കഥക്, കുച്ചിപ്പുഡി, സത്രിയ, ചൗ, സമകാലീന നൃത്തം തുടങ്ങിയ നൃത്തരൂപങ്ങൾ കൂടാതെ, രുക്മിണി ദേവി അരുൺഡേൽ, ഉദയ് ശങ്കർ തുടങ്ങിയ വ്യക്തികളെക്കുറിച്ചും   12 പുസ്തകങ്ങൾ അദ്ദേഹം എഴുതിയിട്ടുണ്ട്.

* *ഭരത നാട്യം: ഇന്ത്യൻ ക്ലാസിക്കൽ ഡാൻസ് ആർട്ട്*
* *ഒഡീസി: ഇന്ത്യൻ ക്ലാസിക്കൽ ഡാൻസ് ആർട്ട്*
* *റാസ: കഴിഞ്ഞ 25 വർഷങ്ങളിലെ ഇന്ത്യൻ പ്രകടന കല*
* *കുച്ചിപുടി: ഇന്ത്യൻ ക്ലാസിക്കൽ ഡാൻസ് ആർട്ട്*
* *രുക്മിണി ദേവിയുടെ ഫോട്ടോ ജീവചരിത്രം*
* *കഥക്: ഇന്ത്യൻ ക്ലാസിക്കൽ ഡാൻസ് ആർട്ട്*
* *ഇന്ത്യൻ നൃത്തത്തിൽ പുതിയ ദിശകൾ*
* *ഇന്ത്യയിലെ ചൗ നൃത്തങ്ങൾ*
* *ഡമാരു: ക്ലാസിക്കൽ ഡാൻസ്, സംഗീതം, പെർഫോമിംഗ് ആർട്സ്, നാടോടി നൃത്തങ്ങൾ, ആചാരങ്ങൾ, കരക on ശലങ്ങൾ എന്നിവയെക്കുറിച്ചുള്ള പ്രബന്ധങ്ങൾ*

## അവലംബം

## പുറം കണ്ണികൾ

*   നൃത്തത്തിന്റെ ഇതിഹാസകാരൻ - സദാനന്ദ് മേനോൻ 

വർഗ്ഗം:2020-ൽ മരിച്ചവർ
വർഗ്ഗം:1933-ൽ ജനിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:ഭരതനാട്യ നർത്തകർ
വർഗ്ഗം:പത്മശ്രീ പുരസ്കാരം ലഭിച്ചവർ
കെ.സി. ഷഡാനനൻ നായർ

ലഘുചിത്രം
പത്തൊൻപതാം നൂറ്റാണ്ടിന്റെ  അവസാനകാലത്തു  നായർ സമുദായത്തിന്റെ പരിഷ്കരണത്തിന് വേണ്ടി യത്നിച്ചവരിൽ ഒരാളാണ് ** കെ.സി. ഷഡാനനൻ നായർ** (1866-1959).  അവാന്തര വിഭാഗങ്ങളെ ഒരുമിപ്പിച്ചു ഒറ്റ സമുദായമായി മാറ്റുക എന്ന ലക്‌ഷ്യം മുൻനിർത്തി 1899 ൽ അദ്ദേഹം സ്ഥാപിച്ച ആദ്യ നായർ സംഘടനയാണ് **സമസ്ത കേരള വിളക്കിത്തല നായർ സമാജം**. സമുദായ രഞ്ജിനി എന്ന തന്റെ മാസികയിലൂടെ നായർ സമുദായത്തിലെ ഉപജാതി വ്യവസ്ഥയ്‌ക്കെതിരെയും അനാചാരങ്ങൾക്കെതിരെയും അദ്ദേഹം തൂലിക ചലിപ്പിച്ചു. ശ്രീമൂലം പ്രജാസഭ അംഗവും മലയാളി സഭയിലെ പ്രവർത്തകനും അധ്യാപകനുമായ ഷഡാനനൻ നായർക്ക് സി. കൃഷ്ണപിള്ള പിന്തുണ നൽകി.

## അവലംബം

വർഗ്ഗം:സമുദായനേതാക്കൾ
വർഗ്ഗം:ശ്രീമൂലം പ്രജാസഭാ അംഗങ്ങൾ
വർഗ്ഗം:മലയാളികൾ
ഇരട്ടക്കുട്ടികൾ

[കണ്ണി=https://ml.wikipedia.org/wiki/%E0%B4%AA%E0%B5%8D%E0%B4%B0%E0%B4%AE%E0%B4%BE%E0%B4%A3%E0%B4%82:Mark_and_Scott_Kelly_at_the_Johnson_Space_Center,_Houston_Texas.jpg|പകരം=|ലഘുചിത്രം|[നാസ|നാസയുടെ മുൻ ബഹിരാകാശയാത്രികരായ മാർക്ക്, സ്കോട്ട് കെല്ലി എന്നീ ഇരട്ടകൾ.]]

ഒരേ ഗർഭകാലത്ത് ഉണ്ടാകുന്ന രണ്ട് സന്തതികളാണ് **ഇരട്ടക്കുട്ടികൾ** അഥവാ **ഇരട്ടകൾ**. മോണോസൈഗോട്ടിക്, ഡൈസൈഗോട്ടിക് എന്നീ രണ്ടുതരമാണ് ഇരട്ടകൾ ഉള്ളത്. ഒരേ സിക്താണ്ഡത്തിൽ നിന്ന് വിഭജിതമാകുന്ന ഇരട്ടകൾക്ക് മോണോസൈഗോട്ടിക് എന്നും, രണ്ട് വ്യത്യസ്ത സിക്താണ്ഡങ്ങളിൽ നിന്ന് രൂപപ്പെടുന്ന ഇരട്ടകൾക്ക് ഡൈസൈഗോട്ടിക് എന്നും പറയുന്നു. മനുഷ്യരിൽ സാധാരണയായ *ഒരു ഗർഭകാലത്ത് ഒരുകുട്ടി* എന്നത് സിംഗിൾടൺ എന്ന പേരിലാണ് പറയപ്പെടുന്നത്. ഒന്നിലധികം കുട്ടികളെ പ്രസവിക്കുന്നതിനെ *മൾട്ടിപ്പിൾ ബെർത്ത്* എന്ന് പൊതുവെ വിളിക്കുന്നു.
## സ്ഥിതിവിവരക്കണക്കുകൾ
മൊത്തം ജനനങ്ങളുടെ 90 ൽ 1 (1.1 ശതമാനം) ഇരട്ടയായാണ് സംഭവിക്കുന്നത്. 
ലോകമെമ്പാടുമുള്ള ഓരോ 1000 പ്രസവങ്ങളിൽ 8 എന്ന നിരക്കിൽ ഡൈസൈഗോട്ടിക് ഇരട്ടകളും, 3 എന്ന നിരക്കിൽ മോണോസൈഗോട്ടിക് ഇരട്ടകളും കാണപ്പെടുന്നു. 

## അവലംബം

വർഗ്ഗം:ജന്തുശാസ്ത്രം
വർഗ്ഗം:സസ്തനികളിലെ പ്രത്യുത്പാദനവ്യവസ്ഥ
വള്ളി അതിരാണി

**പിങ്ക് ലേഡി,** **സ്പാനിഷ് ഷാൾ,** **റോക്റോസ്** എന്നീ വിളിപ്പേരുകളിൽ സാധാരണയായി അറിയപ്പെടുന്ന ഒരു കുറ്റിച്ചെടി ആണ് **ഡിസ്സോട്ടിസ് റോട്ടണ്ടിഫോളിയ.**  മലയാളത്തിൽ ഇതിനെ **വള്ളി അതിരാണി** എന്നു വിളിക്കുന്നു.  ആഫ്രിക്കയിലെ  ഉഷ്ണമേഖലാ പ്രദേശങ്ങളിലാണ് ഇത് സ്വാഭാവികമായി കാണപ്പെടുന്നത്.

## വിവരണം
ഡിസ്സോട്ടിസ് റോട്ടണ്ടിഫോളിയ നിലത്ത് പടർന്നും നിവർന്നും വളരാറുണ്ട്. ശാഖകൾ നിലത്തുമുട്ടുന്ന ഭാഗങ്ങളിൽ, നോഡുകളിൽ നിന്നും അവ വേരൂന്നുന്നു. കാണ്ഡം ചെടിയുടെ താഴത്തെ ഭാഗങ്ങളിൽ ദൃഡവും ചെടിയുടെ മുകൾ ഭാഗത്തേക്ക് രോമമുള്ളതുമായ ഹിർസ്യൂട്ട് ആയി മാറുന്നു. ശാഖകൾ പിങ്ക് മുതൽ കടും ചുവപ്പ് വരെ നിറമാവുകയും ചെയ്യും.

ഓവൽ ആകൃതിയിലുള്ള ഇലകൾ ഇരുവശത്തും ഹ്രസ്വവും ആകർഷകവുമായ രോമങ്ങളാൽ മൂടപ്പെട്ടിരിക്കുന്നു.   ഇലഞെട്ട്  നീളമുള്ളതാണ്.

*ഡിസോട്ടിസ് റൊട്ടണ്ടിഫോളിയയുടെ* പൂക്കൾ ഏകാന്തമാണ്.  ഇലകളുടെ പോലെ പൂക്കളുടെ *തണ്ടുകളും* ചെറിയ രോമങ്ങളാൽ മൂടപ്പെട്ടിരിക്കുന്നു. പുഷ്പത്തിന്റെ ദളങ്ങൾ  നീളത്തിലും പിങ്ക് മുതൽ ഇളം പർപ്പിൾ നിറത്തിലും കാണപ്പെടുന്നു.

## ആവാസ വ്യവസ്ഥയും പരിസ്ഥിതിശാസ്ത്രവും
*ഡിസൊട്ടിസ് റൊട്ടണ്ടിഫോളിയ* ആഫ്രിക്കൻ സ്വദേശിയാണ്, മധ്യ- പടിഞ്ഞാറൻ ആഫ്രിക്കയിൽ സിയറ ലിയോൺ മുതൽ സൈർ വരെ സ്വാഭാവികമായും കാണപ്പെടുന്നു. പ്യൂർട്ടോ റിക്കോ, ഹവായ്, മലേഷ്യ, വെസ്റ്റ് ഇൻഡീസ് തുടങ്ങിയ ഉഷ്ണമേഖലാ പ്രദേശങ്ങളിലേക്ക് ഇത് ഒരു അലങ്കാരച്ചെടിയായി അവതരിപ്പിക്കപ്പെട്ടു, ഇത് ഓസ്‌ട്രേലിയയുടെ ചില ഭാഗങ്ങളിലും സ്വാഭാവികവൽക്കരിക്കപ്പെട്ടു. സമുദ്രനിരപ്പ് മുതൽ, നിന്നും   മുകളിൽ വരെ ഇത് വളരുന്നു.

## ഉപയോഗങ്ങൾ
***ഡിസ്സോട്ടിസ് റോട്ടണ്ടിഫോളിയയുടെ*** ഇലകൾ ഒരു സുഗന്ധവ്യഞ്ജനമായി  സോസ്, ഇലക്കറികൾ  എന്നിവയിൽ ഉപയോഗിക്കുന്നു. ലൈബീരിയയിൽ, ഈ സസ്യം ഒരു ഡൈയൂററ്റിക് ആയി ഉപയോഗിക്കുന്നു.
## ചിത്രശാല

File:Flower of Dissotis rotundifolia in Kerala.jpg|thumb|കൊല്ലം ജില്ലയിൽ നിന്നും
File:Dissotis rotundifolia 01.jpg|thumb|പൂവ്
File:Dissotis rotundifolia 06.jpg|thumb|ഇലയും പൂഞെട്ടും
File:Dissotis rotundifolia leaf.jpg|thumb|ഇല
File:Dissotis rotundifolia flower pistil.jpg|thumb|ദളങ്ങൾ പൊഴിഞ്ഞ ശേഷമുള്ള പൂഞെട്ട്

## അവലംബം

വർഗ്ഗം:കുറ്റിച്ചെടികൾ
വർഗ്ഗം:മെലാസ്റ്റൊമാറ്റേസീ
വർഗ്ഗം:CS1: long volume value
വർഗ്ഗം:കേരളത്തിലെ സസ്യജാലം
തളാപ്പ് ശ്രീ സുന്ദരേശ്വര ക്ഷേത്രം

കണ്ണൂർ നഗരത്തിലെ തളാപ്പിൽ സ്ഥിതിചെയ്യുന്നൊരു ക്ഷേത്രമാണ് **തളാപ്പ് ശ്രീ സുന്ദരേശ്വര ക്ഷേത്രം**. കണ്ണൂർ നഗരഹൃദയത്തിൽനിന്നും 3 കിലോമീറ്റർ അകലെയായി സ്ഥിതിചെയ്യുന്നു. ശ്രീനാരായണഗുരുവാണ് 1916 ഏപ്രിൽ 14-ന് ഇവിടെ ശിവപ്രതിഷ്ഠ നടത്തിയത് 

മീനമാസത്തിലെ (മാർച്ച് -ഏപ്രിൽ) പൂയം നക്ഷത്രത്തിൽ ആരംഭിച്ച് എട്ട് ദിവസത്തിലായി നടക്കുന്ന ഉത്സവം പയ്യാമ്പലം കടപ്പുറത്ത് നടക്കുന്ന ആറാട്ടോടെ സമാപിക്കുന്നു.

## അവലംബം

വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
എം.കെ.എ. ഹമീദ്

കേരളത്തിലെ ഒരു രാഷ്ട്രീയ പ്രവർത്തകനും, വ്യവസായിയും, പണ്ഡിതനും മുൻ നിയമസഭാംഗവുമായിരുന്നു **എം.കെ.എ. ഹമീദ്**. ആലുവ നിയമസഭാമണ്ഡലത്തിൽ നിന്നും സി.പി.ഐ.എം. സ്വതന്ത്ര സ്ഥാനാർഥിയായി വിജയിച്ചാണ് ഇദ്ദേഹം മൂന്നാം കേരളനിയമസഭയിൽ അംഗമായത്. കേരളസംസ്ഥാന ആസൂത്രണബോർഡിന്റെ ആദ്യ ഉപാധ്യക്ഷനുമായിരുന്നു ഹമീദ്.

## ആദ്യകാല ജീവിതം
1930 ഒക്ടോബറിലായിരുന്നു ജനനം. ആലുവ മുനിസിപ്പാലിറ്റിയുടെ മുൻ പ്രസിഡന്റും ഖാൻ സാഹിബ് പുരസ്കാര ജേതാവുമായിരുന്ന എം.കെ. കാദർ പിള്ളയായിരുന്നു പിതാവ്. വ്യവസായിയും ശ്രീമുലം പോപ്പുലർ അസംബ്ലി അംഗവുമായിരുന്ന എം.കെ. മക്കർ പിള്ളയുടെ അനിന്തരവനുമായിരുന്നു എം.കെ.എ. ഹമീദ്. മദ്രാസ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ (MIT) നിന്ന് ബിരുദം നേടിയതു ശേഷം എഫ്.എ.സി.റ്റി.യിൽ ഒരു കെമിക്കൽ എഞ്ചിനിയറായി ജോലി നോക്കി. കേരളത്തിലെ പ്രമുഖ വ്യവസായിയും സാമൂഹിക പ്രവർത്തകനുമായ തങ്ങൾ കുഞ്ഞ് മുസ്‌ലിയാരുടെ മകളായ ഷെറീഫാ ബീവിയെ ഇദ്ദേഹം വിവാഹം ചെയ്തു, ഇവർക്ക് മൂന്ന് ആൺകുട്ടികളാണുണ്ടായിരുന്നത്.
## ഔദ്യോഗിക ജീവിതം
പുതുതായി പ്രവർത്തനമാരംഭിച്ച ടി.കെ.എം. കോളേജിന്റെ വൈസ് പ്രിൻസിപ്പളായി സ്ഥാനമേറ്റ ഇദ്ദേഹം, മെക്കാനിക്കൽ എഞ്ചിനീയറിംഗിലെ ബിരുദാനന്തര ബിരുദം അമേരിക്കയിലെ മിസൗറി യൂണിവേഴ്സിറ്റി ഓഫ് സയൻസ് ആർഡ് ടെക്നോളജിയിൽ നിന്ന് കരസ്ഥമാക്കി. അമേരിക്കയിലെ പഠനം പൂർത്തിയാക്കിയ ശേഷം അദേഹം തിരികെയെത്തി ടി.കെ.എം. കോളേജിന്റെ പ്രിൻസിപ്പലായി സ്ഥാനമേറ്റു. 1967-ൽ മൂന്നാം കേരള നിയമസഭയിലേക്ക് നടന്ന് അതിരഞ്ഞെടുപ്പിൽ സി.പി.ഐ.എം. പിന്തുണയുള്ള സ്വതന്ത്രനായി ആലുവയിൽ നിന്ന് മത്സരിച്ച് വിജയിച്ച് മൂന്നാം കേരള നിയമസഭയിൽ അംഗമായി. നാലാം നിയമാസഭയിലേക്കുള്ള തിരഞ്ഞെടുപ്പിൽ രണ്ടാമതു മത്സരിച്ചെങ്കിലും എ.എ. കൊച്ചുണ്ണിയോട് ഇദ്ദേഹം പരാജയപ്പെട്ടു. രാഷ്ട്രീയത്തിൽ നിന്ന് വിരമിച്ച ശേഷം ഹൈക്കൗണ്ട് ഗ്രൂപ്പ് എന്ന ഒരു കമ്പനി ആരംഭിച്ചു, ഇത് കേരളത്തിലെ ഒരു പ്രാഥമിക പിവിസി പൈപ്പ് നിർമ്മാണക്കമ്പനിയാണ്. കേരള സർവ്വകലാശലാ സെനറ്റംഗം, കേരള സംസ്ഥാന സാങ്കേതിക വിദ്യാഭ്യാസ ബോർഡംഗം, കേരളാ സ്പോർട്സ് കൗൺസിലംഗം എന്നീ നിലകളിലും ഇദ്ദേഹം പ്രവർത്തിച്ചിരുന്നു.

## തിരഞ്ഞെടുപ്പ് ചരിത്രം

## അവലംബം

വർഗ്ഗം:1930-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:നവംബർ 25-ന് മരിച്ചവർ
വർഗ്ഗം:1998-ൽ മരിച്ചവർ
വർഗ്ഗം:കേരളത്തിലെ വ്യവസായികൾ
വർഗ്ഗം:കേരളത്തിലെ അദ്ധ്യാപകർ
വർഗ്ഗം:മൂന്നാം കേരള നിയമസഭാംഗങ്ങൾ
മിസ്സിസ് ഫിസ്കെ വാറൻ (ഗ്രെച്ചൻ ഓസ്ഗുഡ്) ആന്റ് ഹെർ ഡോറ്റർ റേച്ചൽ

1903-ൽ അമേരിക്കൻ ഛായാചിത്രകാരൻ ജോൺ സിംഗർ സാർജന്റ് വരച്ച ചിത്രമാണ് **മിസ്സിസ് ഫിസ്കെ വാറൻ (ഗ്രെച്ചൻ ഓസ്ഗുഡ്) ആന്റ് ഹെർ ഡോറ്റർ റേച്ചൽ.** അമേരിക്കൻ നടിയും ഗായികയും കവിയിത്രിയുമായ ഗ്രെച്ചൻ ഓസ്ഗൂഡ് വാറനെയും അവരുടെ മകൾ  റേച്ചൽ വാറനെയും ഈ ചിത്രത്തിൽ വരച്ചിരിക്കുന്നു. 152.4 × 102.55 സെന്റിമീറ്റർ (60.0 × 40.4 ഇഞ്ച്) വലിപ്പമുള്ള ഈ ചിത്രം മസാച്യുസെറ്റ്സിലെ ബോസ്റ്റണിലെ ഫൈൻ ആർട്സ് മ്യൂസിയത്തിൽ പ്രദർശിപ്പിച്ചിരിക്കുന്നു.
## പശ്ചാത്തലം
മാർഗരറ്റ് ഗ്രെച്ചൻ ഓസ്ഗൂഡ് വാറൻ 1871-ൽ  മാസാച്യൂസെറ്റ്സിലെ ബോസ്റ്റണിലെ ബീക്കൺ ഹില്ലിലെ ചരിത്രപ്രസിദ്ധമായ ഒരു സമ്പന്ന കുടുംബത്തിൽ ജനിച്ചു. അവരുടെ കുടുംബത്തിന്റെ സമ്പത്ത് കാരണം അവർക്ക് സംഗീതത്തിലും നാടകത്തിലും എളുപ്പത്തിൽ പ്രവർത്തിക്കാൻ കഴിഞ്ഞു. ഗബ്രിയേൽ ഫൗറേയുടെ കീഴിൽ പാരീസ് കൺസർവേറ്ററിയിൽ മെസോ സോപ്രാനോ ആയി പഠിച്ചു.

അവർ മറ്റൊരു സമ്പന്ന ബീക്കൺ ഹിൽ കുടുംബത്തിൽ വിവാഹം കഴിച്ചു. 1891 മെയ് 14 ന് പേപ്പർ നിർമ്മാതാക്കളായ ഫിസ്കെ വാറന്റെ ഭാര്യയായി.

1903 ഏപ്രിലിൽ, പ്രശസ്ത അമേരിക്കൻ ഛായാചിത്രകാരനായ ജോൺ സിംഗർ സാർജന്റിനെ ഗ്രെച്ചനെയും അവരുടെ മകളെയും വരയ്ക്കാൻ ഫിസ്കെ വാറൻ നിയോഗിച്ചു. ബോസ്റ്റൺ ജീവകാരുണ്യ പ്രവർത്തകയും അമേരിക്കൻ ആർട്ട് കളക്ടറുമായ ഇസബെല്ല സ്റ്റുവാർട്ട് ഗാർഡ്നറുടെ വസതിയായ ഫെൻ‌വേ കോർട്ടിൽ വച്ചാണ് ചിത്രം വരച്ചത്. അതേ വർഷം തന്നെ ഇസബെല്ലാ സ്റ്റുവർട്ട് ഗാർഡ്നർ മ്യൂസിയമായി മാറി.

## അവലംബം
;ഗ്രന്ഥസൂചിക



;കുറിപ്പുകൾ

വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:ജോൺ സിംഗർ സാർജന്റ് വരച്ച ചിത്രങ്ങൾ
ഇല്ലിക്കുന്ന്

കണ്ണൂർ ജില്ലയിലെ  തലശ്ശേരി മുനിസിപ്പാലിറ്റിയിലെ രണ്ടാം വാർഡാണ് **ഇല്ലിക്കുന്ന്**. കണ്ണൂരിൽ നിന്നും ഇവിടേക്ക് 20 കിലോമീറ്റർ ദൂരമുണ്ട്.
## ബാസൽ മിഷൻ ബംഗ്ലാവ്
ലഘുചിത്രം|ഗുണ്ടർട്ട് ബംഗ്ലാവ്
മലയാള ഭാഷയ്ക്കും സാഹിത്യത്തിനും മാത്രമല്ല പത്രപ്രവർത്തനത്തിനും വലിയ സംഭാവനകൾ നൽകിയ ഹെർമൻ ഗുണ്ടർട്ട് ഇല്ലിക്കുന്നിലെ ബാസൽ മിഷൻ ബംഗ്ലാവ് കേന്ദ്രീകരിച്ചാണ് തന്റെ പ്രവർത്തനങ്ങൾ നടത്തിയത്. ഇംഗ്ലീഷുകാരനായ
ന്യായാധിപൻ സ്‌ട്രെയ്ഞ്ചാണ്. ഈ ബംഗ്ലാവ് നിർമ്മിച്ചത്.  അദ്ദേഹമാണ് ഗുണ്ടർട്ടിനെ തലശ്ശേരിയിലേക്ക് ക്ഷണിച്ചുകൊണ്ടുവന്നത്. ഇവിടെ  വച്ച്‌ കല്ലച്ചിലടിച്ച്‌ പുറത്തിറക്കിയ രാജ്യസമാചാരമാണ്‌ മലയാളത്തിലെ ആദ്യത്തെ വർത്തമാന പത്രം. 20 വർഷത്തോളം ഗുണ്ടർട്ട്‌ ഇല്ലിക്കുന്നിൽ താമസിച്ചു.    ഗുണ്ടർട്ട് ബംഗ്ലാവ് എന്നറിയപ്പെടുന്ന ഇവിടെ തലശ്ശേരി പൈതൃകനഗരം പദ്ധതിയുടെ ഭാഗമായി മ്യൂസിയവും ഭാഷാപഠന ഗവേഷണകേന്ദ്രവുമാക്കാൻ തീരുമാനിച്ചിട്ടുണ്ട്.  സി.എസ്.ഐ. പള്ളിയുടെ ഉടമസ്ഥതയിലാണ് ഗുണ്ടർട്ട് ബംഗ്ലാവ്.
## തലശ്ശേരി മിഷൻ പ്രസ്
1845 ഒക്ടോബർ 23-ന് മിഷൻ ബംഗ്ലാവിന്റെ വരാന്തയിൽ മിഷൻ വകയായി ലിത്തോ പ്രസ് സ്ഥാപിച്ചു. ഈ അച്ചുകൂടത്തിലൂടെ 1846 നവംബർ ഒന്നിന് 'മലയാള പഞ്ചാംഗം' എന്ന ചെറിയ പുസ്തകം അച്ചടിമഷി പുരണ്ടു. 1847 ജൂണിൽ ഇതേ വരാന്തയിൽത്തന്നെ മലയാളത്തിലെ ആദ്യപത്രമായ 'രാജ്യസമാചാരം'
വെളിച്ചം കണ്ടു. രണ്ടാമത്തെ പത്രമായ 'പശ്ചിമോദയം' 1847 ഒക്ടോബറിൽ പുറത്തിറങ്ങിയതും ഇവിടെ നിന്നാണ്.

## ഗുണ്ടർട്ട് സ്മാരക ദേവാലയം
ലഘുചിത്രം|ഗുണ്ടർട്ട് സ്മാരക ദേവാലയം
ഗുണ്ടർട്ട് സ്ഥാപിച്ച ഒരു കൃസ്തീയ ദേവാലയവും ഇവിടുണ്ട്. സി.എസ്.ഐ. ഗുണ്ടർട്ട് സ്മാരക ദേവാലയം എന്നാണിതറിയപ്പെടുന്നത്. 1839 ൽ ഇല്ലിക്കുന്ന് പള്ളി എന്നുമറിയപ്പെടുന്ന ഈ ദേവാലയം സ്ഥാപിച്ചത് ഗുണ്ടർട്ടാണ്.  ബാസൽ മിഷന്റെ ആദ്യ പള്ളികളിലൊന്നാണിത്. 1839  മുതൽ 1846 വരെ ഗുണ്ടർട്ടായിരുന്നു ഈ പള്ളിയിലെ വികാരി. ഈ പള്ളി സെമിത്തേരിയിലാണ് കുട്ടിയായിരിക്കേ മരിച്ച ഗുണ്ടർട്ടിന്റെ ചെറു മകന്റെയും സർക്കസ് രംഗത്തെ പ്രതിഭയായിരുന്ന കീലേരി കുഞ്ഞിക്കണ്ണന്റെയും ശവകുടീരങ്ങൾ. 

## അവലംബം


## ചിത്രശാല

പ്രമാണം:Gundert Memorial Church Thalassery ഗുണ്ടർട്ട് സ്മാരക ദേവാലയം 02.jpg|ഗുണ്ടർട്ട് സ്മാരക ദേവാലയം 
പ്രമാണം:Gundert Memorial Church Thalassery ഗുണ്ടർട്ട് സ്മാരക ദേവാലയം 03.jpg|ഗുണ്ടർട്ട് സ്മാരക ദേവാലയം  
പ്രമാണം:Gundert Memorial Church Thalassery ഗുണ്ടർട്ട് സ്മാരക ദേവാലയം 04.jpg|ഗുണ്ടർട്ട് സ്മാരക ദേവാലയം 

വർഗ്ഗം:കണ്ണൂർ ജില്ല
വർഗ്ഗം:മലയാളം അച്ചടിയുടെ ചരിത്രം
വർഗ്ഗം:ഹെർമ്മൻ ഗുണ്ടർട്ട്
വേടൻ

കേരളത്തിലെ ആദിമ ജനവിഭാഗം ആണ് മലവേടൻ / മലവേടർ (**വേടൻ /വേടർ )**. സംഘകാല കൃതികളിൽ വേടരെ കുറിച്ച് പ്രതിപാദിക്കുന്നു. വയനാട് കേന്ദ്രമാക്കി ഭരിച്ച വേടരാജാക്കൻമ്മാരെ കുറിച്ച് ചരിത്രത്തിൽ പരാമർശിക്കുന്നുണ്ട്. കുറുമ്പ്രനാട് രാജാക്കന്മാർ ഈ വേടരാജാക്കൻമ്മാരെ ചതിയിൽ പെടുത്തിയ കഥയും ഉണ്ട്. വേട്ടയാടിയും തോട്ടുമീൻ പിടിച്ചും ജീവിച്ചിരുന്ന ഒരു വിഭാഗം ആണ് **വേടൻ**.  ഇവർ അധിവസിച്ചിരുന്നത് ഒരു ആദിവാസി-ഗോത്ര വിഭാഗം ആയിട്ടായിരുന്നു.. ആദ്യ കാലങ്ങളിൽ ടിപ്പുവിന്റെയും ഹൈദറിന്റെയും പിന്നെ ചില ഹിന്ദു രാജാക്കന്മാരുടെയും കാലത്ത് ഇവർ പട്ടാളക്കാർ ആയും സേവനം ചെയ്തതായി പറയപ്പെടുന്നു  

വേടർ ഭാഷ

പ്രാകൃത തമിഴ് ഭാഷയോടാണ് വേടർ ഭാഷക്ക് അടുപ്പം ഉള്ളത്.തമിഴിലെ പല പദങ്ങളുംവേടർ ഭാഷയിലുണ്ട്. കഞ്ചി, തണ്ണി തുടങ്ങിയ ധാരാളം ഉദാഹരണങ്ങൾ ഉണ്ട്. കൂരി-നുണ, കിരൂഴി - വളരെ കുറച്ച് എന്നിങ്ങനെ മാനക മലയാളത്തിൽ ഇല്ലാത്ത ധാരാളം പദങ്ങൾ വേടർ സമുദായത്തിൻ്റെ തനതു വ്യവഹാര ഭാഷയിലുണ്ട്.

## ഉൽപ്പത്തി
വേടൻ വിഭാഗക്കാരുടെ ഉത്ഭവത്തെ കുറിച്ചു ചരിത്രനിരീക്ഷകർ പറയുന്നത് സിലോണ് അഥവാ ലങ്കയിൽ നിന്നാണ് എന്ന് പറയപ്പെടുന്നു. ഇവരുടെ ആദ്യ കാല നിവാസികളുടെ ചില അസ്ഥിയും തെളിവും ഗവേഷകർ സിലോണിൽ നിന്നും കണ്ടെടുത്തിട്ടുണ്ട്. അത് കൊണ്ട് തന്നെ ഇവരുടെ ഉത്ഭവം അവിടെ നിന്നാകാം എന്ന് അനുമാനിക്കാം. 
## സമാനതകൾ
തമിഴ് ജാതികൾ തികച്ചും വ്യത്യസ്തമാണ് തമിഴ് നാട്മായി ബന്ധമുള്ള വേട്ടുവ ജാതിയുമായി ചില ബന്ധങ്ങൾ ഉണ്ട്, വേട്ടയാടുന്ന ജനവിഭാഗങ്ങൾ ആയത് കൊണ്ട് ആണ് വെട്ടുവ എന്ന പേര് ലഭിച്ചത് എന്നും അർത്ഥമാക്കുന്നത്. പ്രത്യക്ഷത്തിൽ ഈ വിഭാഗവും വേടനും ഒരേ വിഭാഗക്കാർ തന്നെ ആണ്. എങ്കിലും വേട്ടുവർ വേടനേക്കാൾ ശ്രേഷ്ഠൻ ആണ് എന്ന് വിശ്വസിക്കുന്നു. 

## ആചാരങ്ങൾ
വേട സ്ത്രീ വിവാഹം കഴിഞ്ഞതിന് ശേഷം തന്റെ ഭർത്താവ് എന്തെങ്കിലും കാരണത്താൽ മരിക്കുകയോ മറ്റോ ചെയ്താൽ വിധവ ആവേണ്ട,  തന്റെ ഭർത്താവിന്റെ സഹോദരനെ വിവാഹം ചെയ്യുന്ന പതിവുണ്ട്. പുരോഹിതവും മറ്റും ഇവർ ബ്രാഹ്മണനെ കൊണ്ട് തന്നെ ചെയ്യിക്കുന്നു. ജാതിൽ ആരെങ്കിലും മരിച്ചാൽ കത്തിക്കുകയോ അടക്കം ചെയ്യുകയോ ചെയ്യുന്നു. 

## ഇതും കാണുക
*മലവേടൻ

## അവലംബം
ഓശാന

ക്രിസ്തുമത, ജൂതമത ആരാധനയുടെ ഭാഗമാകുന്ന ഒരു വാക്കാണ് **ഓശാന** അഥവാ **ഹോശന്ന** (English: *hosanna, [[:en:Aramaic_language|Aramaic]]  ʾōshaʿnā)*. ഹീബ്രു ഭാഷയിൽ ‘ഹോശന്ന’ എന്ന വാക്കിന്റ അർഥം ‘രക്ഷിക്കണമേ’ എന്നാണ്. ദൈവികമായ സഹായത്തിനായുള്ള ഒരു അപേക്ഷയാണിത്.

ഹീബ്രൂ പഴയ നിയമത്തിൽ അപൂർവമായേ ഈ പ്രയോഗം കാണുന്നുള്ളൂ, ഉദാഹരണത്തിന് "യഹോവേ, ഞങ്ങളെ രക്ഷിക്കേണമേ" (സങ്കീർത്തനങ്ങൾ 118:25)
1960 സമ്മർ ഒളിമ്പിക്സിൽ സുരിനാം

ഇറ്റലിയിലെ റോമിൽ വച്ച നടന്ന **1960 ലെ സമ്മർ ഒളിമ്പിക്സിൽ** ആദ്യമായി **[[സുരിനാം]]** മത്സരിച്ചു.

സുരിനാമിൽ നിന്ന് ഒളിമ്പിക്സിലേക്കുള്ള ആദ്യ അത്‌ലറ്റായ വിം എസാജാസ് 800 മീറ്ററിൽ പ്രവേശിച്ചുവെങ്കിലും ഷെഡ്യൂളിംഗ് പിശക് കാരണം ഉച്ചകഴിഞ്ഞാണ് ഹീറ്റ്സ് മത്സരങ്ങൾ എന്ന്  അറിയിച്ചതിനാൽ രാവിലെ വിശ്രമിച്ചു. എന്നാൽ അദ്ദേഹം സ്റ്റേഡിയത്തിൽ എത്തിയപ്പോൾ ഹീറ്റ്സ് മത്സരങ്ങൾ അവസാനിച്ചിരുന്നു. അതിനാൽ മത്സരിക്കാതെ അദ്ദേഹം മടങ്ങി.

## അവലംബങ്ങൾ

* ഔദ്യോഗിക ഒളിമ്പിക് റിപ്പോർട്ടുകൾ
കെ.ടി. ജേക്കബ്

കേരളത്തിലെ ഒരു കമ്മ്യൂണിസ്റ്റ് പ്രവർത്തകനും മുൻ നിയമസഭാംഗവും മന്ത്രിയുമായിരുന്നു **കെ.ടി. ജേക്കബ്** (ജീവിതകാലം: 1921 - 14 ജൂൺ 1976). ഉടുമ്പഞ്ചോല നിയമസഭാമണ്ഡലത്തിൽ നിന്നും സി.പി.ഐ.യുടെ പ്രതിനിധിയായി മത്സരിച്ച് വിജയിച്ചാണ് ഇദ്ദേഹം മൂന്നാം കേരളനിയമസഭയിൽ അംഗമായത്. ഒന്നാം അച്യുതമേനോൻ മന്ത്രിസഭയിലെ റവന്യൂ വകുപ്പ് കൈകാര്യം ചെയ്തത് കെ.ടി. ജേക്കബായിരുന്നു. 1921-ൽ ജനിച്ച ഇദ്ദേഹത്തിന് ഒരു മകളുമുണ്ടായിരുന്നു. പിറവത്ത് നിന്നുള്ള മുൻ നിയമസഭാംഗവും സി.പി.ഐ.എം. നേതാവുമായ എം.ജെ. ജേക്കബ് ഇദ്ദേഹത്തിന്റെ അനുജന്റെ മകനാണ്.

## രാഷ്ട്രീയ ജീവിതം
സ്കൂൾ വിദ്യാഭ്യാസത്തിനു ശേഷം ദേശീയ പ്രസ്ഥാനവുമായി ബന്ധപ്പെട്ട പ്രവർത്തനങ്ങളിൽ സജീവ പങ്കാളിയായിരുന്നു കെ.ടി. ജേക്കബ്. പിന്നീട് കമ്മ്യൂണിസ്റ്റ് പാർട്ടിയിൽ അംഗമായ ഇദ്ദേഹം, 1965-ൽ പാർട്ടി പിളർന്നപ്പോൾ സി.പി.ഐ.യിൽ ഉറച്ച് നിന്നു. 1965-ലെ തിരഞ്ഞെടുപ്പിൽ ഉടുമ്പഞ്ചോല മണ്ഡലത്തിൽ നിന്ന് വിജയിച്ച അദ്ദേഹം 1967-ൽ നടന്ന തിരഞ്ഞെടുപ്പിൽ വീണ്ടും ഉടുമ്പഞ്ചോലയിൽ നിന്ന് മത്സരിച്ച് വിജയിച്ച് മൂന്നാം കേരള നിയമസഭയിൽ അംഗമായി. ഒന്നാം സി. അച്യുതമേനോൻ മന്ത്രി സഭയിലെ റവന്യൂ മന്ത്രിയായിരുന്ന ഇദ്ദേഹം ഭൂപരിഷ്കരണ നിയമം നടപ്പിലാക്കി. കുറച്ച് നാൾ കേരള സംസ്ഥാന ഹൗസിംഗ് ബോർഡിന്റെ ചെയർമാൻ സ്ഥാനവും ഇദ്ദേഹം വഹിച്ചിട്ടുണ്ട്. 1976 ജൂൺ 14ന് ഇദ്ദേഹം അന്തരിച്ചു.

## തിരഞ്ഞെടുപ്പ് ചരിത്രം

## അവലംബം

വർഗ്ഗം:1921-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:1976-ൽ മരിച്ചവർ
വർഗ്ഗം:ജൂൺ 14-ന് മരിച്ചവർ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:മൂന്നാം കേരള നിയമസഭയിലെ മന്ത്രിമാർ
വർഗ്ഗം:കേരളത്തിലെ റവന്യൂമന്ത്രിമാർ
കോൺസ്റ്റൻസ് ഫ്രോസ്റ്റ്

ന്യൂസിലാന്റ് മെഡിക്കൽ ഡോക്ടർ, ബാക്ടീരിയോളജിസ്റ്റ്, പാത്തോളജിസ്റ്റ് എന്നീ മേഖലകളിൽ പ്രവർത്തിച്ചിരുന്ന വ്യക്തിയാണ് **കോൺസ്റ്റൻസ് ഹെലൻ ഫ്രോസ്റ്റ്** ( c. 1863 - 29 ജനുവരി 1920). 1863 ൽ ഇംഗ്ലണ്ടിലെ ലണ്ടനിലാണ് ജനനം.  ഏകദേശം 17 വയസ്സുള്ളപ്പോൾ ഫ്രോസ്റ്റിന്റെ കുടുംബം ന്യൂസിലൻഡിലേക്ക് മാറി, ഒനെഹംഗയിൽ താമസമാക്കി. 

## കരിയർ
ഫ്രോസ്റ്റ് 1900-ൽ ഒറ്റാഗോ മെഡിക്കൽ സ്കൂളിൽ നിന്ന് എം.ബി, സി.ബി.യിൽ ബിരുദം നേടി.  തുടർന്ന് സൗത്ത് ഓസ്‌ട്രേലിയയിലേക്ക് താമസംമാറുകയും അഡ്‌ലെയ്ഡ് ആശുപത്രിയിൽ താൽക്കാലിക റെസിഡൻസി സ്ഥാനം നേടുകയും ചെയ്തു. 

1902-ൽ ഫ്രോസ്റ്റിനെ 18 മാസത്തേക്ക് ലബോറട്ടറിയുടെ ചുമതലയുള്ള അസിസ്റ്റന്റ് ബാക്ടീരിയോളജിസ്റ്റായി നിയമിച്ചു.  എന്നിരുന്നാലും, 1903-ൽ ഫ്രോസ്റ്റ് ന്യൂസിലൻഡിലേക്ക് മടങ്ങി ഒരു ഡോക്ടറായി സ്വന്തം പരിശീലനം ആരംഭിച്ചു.  ഓക്ക്ലാൻഡ് ഹോസ്പിറ്റലിൽ ഓണററി ബാക്ടീരിയോളജിസ്റ്റും പാത്തോളജിസ്റ്റുമായി . ഈ പദവി വഹിക്കുന്ന രണ്ടാമത്തെ വനിതയാണ് ഫ്രോസ്റ്റ്. 

17 വർഷത്തോളം ഓക്ക്ലാൻഡ് ഹോസ്പിറ്റൽ സ്റ്റാഫിന്റെ ഭാഗമായി തുടർന്ന ഫ്രോസ്റ്റ് 1913 വരെ അവിടത്തെ ഏക വനിതാ ഡോക്ടറായിരുന്നു.  ജോലിഭാരം വർദ്ധിച്ചതിന്റെയും സ്ഥാനങ്ങളിൽ വന്ന മാറ്റങ്ങളുടെയും ഫലമായി 1913 ൽ അവർക്ക് ഒരു ചെറിയ ഓണറേറിയം ലഭിച്ചു.  ഒടുവിൽ 1918-ൽ ഫ്രോസ്റ്റിന്റെ സ്ഥാനം മുഴുവൻ സമയമായിത്തീർന്നു, അവർക്ക് പ്രതിവർഷം 500 ഡോളർ പ്രതിഫലം ലഭിച്ചു. 

## മരണം
അവിവാഹിതയായിരുന്ന ഫ്രോസ്റ്റ് 1920 ൽ ഇൻഫ്ലുവൻസ ബാധിച്ച് മരിച്ചു.  

## അവലംബങ്ങൾ

വർഗ്ഗം:വനിതാ മൈക്രോബയോളജിസ്റ്റുകൾ
വർഗ്ഗം:1920-ൽ മരിച്ചവർ
വർഗ്ഗം:1863-ൽ ജനിച്ചവർ
ജൊവാൻ മാറ്റിംഗ്ലി

ന്യൂസിലാന്റ് ക്ലിനിക്കൽ കെമിസ്റ്റായിരുന്നു **ജോവാൻ മുറിയൽ മാറ്റിംഗ്ലി** (1926–2015). 1926 ൽ വെല്ലിംഗ്ടണിലാണ് ജൊവാൻ മാറ്റിംഗ്ലി ജനിച്ചത്. പതിനേഴാം വയസ്സിൽ, മാറ്റിംഗ്ലി സയന്റിഫിക് ആൻഡ് ഇൻഡസ്ട്രിയൽ റിസർച്ച് ഡിപ്പാർട്ട്മെന്റിൽ ജോലി ചെയ്യാൻ അപേക്ഷിച്ചുവെങ്കിലും പെൺകുട്ടികൾക്ക് സസ്യശാസ്ത്രജ്ഞരാകാൻ കഴിയില്ലെന്ന് അധികൃതർ പറഞ്ഞു.  മാറ്റിംഗ്ലി 1949 ൽ ബിഎസ്‌സി ബിരുദം നേടി, 1977 ൽ വെല്ലിംഗ്ടൺ വിക്ടോറിയ യൂണിവേഴ്സിറ്റിയിൽ നിന്ന് ബയോളജിക്കൽ കെമിസ്ട്രിയിൽ പിഎച്ച്ഡി പൂർത്തിയാക്കി.  

1987/88, 1988/89 എന്നീ കാലഘട്ടങ്ങളിൽ ന്യൂസിലാന്റ് അസോസിയേഷൻ ഓഫ് സയന്റിസ്റ്റ്സിന്റെ പ്രസിഡന്റായിരുന്നു മാറ്റിംഗ്ലി. മാറ്റിംഗ്ലിയുടെ ഭരണകാലത്ത്, ന്യൂസിലാന്റ് സയൻസ് സിസ്റ്റത്തിന്റെ പുനസംഘടനയ്ക്കായി NZAS സർക്കാരിലേക്ക് നിരവധി സമർപ്പണങ്ങൾ നടത്തി. ന്യൂസിലാന്റ് ശാസ്ത്രത്തെ നശിപ്പിക്കുകയും "പൊതുവെ ആശയക്കുഴപ്പത്തിലാകുകയും പരിഭ്രാന്തരാകുകയും സുരക്ഷിതമല്ലാത്ത ഒരു ശാസ്ത്ര സമൂഹത്തെ" സൃഷ്ടിക്കുകയും ചെയ്യുന്നതിനെതിരേയുള്ള അസാധാരണമായ പ്രക്ഷോഭങ്ങൾ എന്നാണ് മാറ്റിംഗ്ലി ഈ മാറ്റങ്ങളെ വിശേഷിപ്പിച്ചത്. 

ബ്രയാൻ ഷോർലാൻഡ് എന്ന ശാസ്ത്രജ്ഞൻ മാറ്റിംഗ്ലിയുടെ ജീവചരിത്രം ജൊവാൻ കാമറൂൺ എന്ന പേരിൽ പ്രസിദ്ധീകരിച്ചു. 

2017 ൽ റോയൽ സൊസൈറ്റി ഓഫ് ന്യൂസിലാന്റിലെ "150 വാക്കുകളിൽ 150 സ്ത്രീകൾ" ആയി മാറ്റിംഗ്ലിയെ തിരഞ്ഞെടുത്തു. 

## പ്രസിദ്ധീകരണങ്ങൾ

* 
* 
* 
* 
* 

## അവലംബങ്ങൾ

വർഗ്ഗം:2015-ൽ മരിച്ചവർ
വർഗ്ഗം:1926-ൽ ജനിച്ചവർ
മഞ്ഞക്കരു

[ലഘുചിത്രം| ഒരു [കോഴിമുട്ടയിലെമഞ്ഞക്കരു]]
**മഞ്ഞക്കരു** ( **വിറ്റെല്ലസ്** എന്നും അറിയപ്പെടുന്നു) എന്നത് മുട്ടയിടുന്ന ജീവികളുടെ മുട്ടയിൽ കാണപ്പെടുന്ന പോഷകങ്ങൾ വഹിക്കുന്ന ഭാഗമാണ്.ഭ്രൂണത്തിന്റെ വികാസത്തിന് ആവശ്യമായ ആഹാരം പ്രദാനം ചെയ്യുക എന്നതാണ് ഇതിന്റെ ധർമ്മം. ചില തരം മുട്ടകളിൽ മഞ്ഞക്കരു അടങ്ങിയിട്ടുണ്ടായിരിക്കില്ല, ഉദാഹരണത്തിന് ഭക്ഷണലഭ്യത ആവശ്യത്തിനുള്ള സാഹചര്യങ്ങളിലോ (അതായത് ഒരു  ഹോസ്റ്റിന്റെ ശരീരത്തിൽ വസിക്കുന്ന പാരാസിറ്റോയിഡ് പോലുള്ളവയിൽ) അല്ലെങ്കിൽ മാതാപിതാക്കളുടെ ശരീരത്തിനുള്ളിൽ വികസിക്കുന്ന ഭ്രൂണത്തിന് പ്ളാസന്റയിലൂടെ ആഹാരം ലഭിക്കുന്ന സാഹചര്യത്തിലും ഈ പ്രത്യേകത കാണാൻ സാധിക്കും. ഭ്രൂണത്തിന് അമ്മയുടെ ശരീരം നേരിട്ട് ആഹാരം നൽകുന്ന ചെയ്യുന്ന പ്രത്യുത്പാദന സംവിധാനങ്ങളെമാട്രോട്രോഫിക്ക് എന്നും; ഭ്രൂണം മഞ്ഞക്കരു വിതരണം ചെയ്യുന്നവ ലെസിത്തോട്രോഫിക്ക് ആണെന്ന് പറയപ്പെടുന്നു . എല്ലാ പക്ഷികളിലും, മിക്ക ഉരഗങ്ങളും പ്രാണികളും പോലുള്ള പല ഇനങ്ങളിലും, മഞ്ഞക്കരു അമ്മയുടെ പ്രത്യുത്പാദനേന്ദ്രീയവ്യൂഹപാതയിൽ ഒരു പ്രത്യേക സംഭരണ അവയവത്തിന്റെ രൂപത്തിലാണ് കാണപ്പെടുന്നത്. മറ്റു പല മൃഗങ്ങളിലും, പ്രത്യേകിച്ചും വളരെ ചെറിയ ഇനങ്ങളായ ചില മത്സ്യങ്ങളിലും അകശേരുക്കളിലും, മഞ്ഞക്കരു ഒരു പ്രത്യേക അവയവത്തിലല്ല, മറിച്ച് അണ്ഡത്തിനുള്ളിലാണ്    കാണപ്പെടുക.

വിറ്റാമിനുകളും ധാതുക്കളും ലിപിഡുകളും പ്രോട്ടീനുകളും മറ്റുമാണ് മഞ്ഞക്കരുവിൽ സംഭരിക്കപ്പെട്ടിരിക്കുന്നത്. പ്രോട്ടീനുകനുകൾ ഭക്ഷണത്തിനായാണ് ഭാഗികമായി   ഉപയോഗിക്കപ്പെടുന്നത്. അതോടൊപ്പം മറ്റ് പോഷകങ്ങളുടെ സംഭരണത്തേയും വിതരണത്തേയും ഭാഗികമായി നിയന്ത്രിക്കുകയും ചെയ്യുന്നു. ഉദാഹരണത്തിന്, ചില സ്പീഷിസുകളിൽ അണ്ഡത്തിലെ മഞ്ഞക്കരുവിന്റെ അളവ് ബീജസങ്കലനത്തെ തുടർന്നുള്ള വികാസപരിണാമങ്ങളെ ബാധിക്കുന്നുണ്ട്.

## കോഴിമുട്ടയിലെ മഞ്ഞക്കരു
പക്ഷികളുടെ മുട്ടകളിൽ മഞ്ഞക്കരുവിന് സാധാരണയായി മഞ്ഞ നിറമായിരിക്കും. ചലാസ  എന്നറിയപ്പെടുന്ന സ്പൈറൽ തന്തുക്കകളുടെ ആകൃതിയിലുള്ള ഒന്നോ അതിലധികമോ കോശകലകളാൽ ബന്ധിക്കപ്പെട്ടാണ് മുട്ടയുടെ വെള്ളയിൽ (ആൽബുമിൻ എന്നും അറിയപ്പെടുന്നു) മഞ്ഞക്കരു കാണപ്പെടുന്നത് 

മഞ്ഞക്കരുവും ഓവം പ്രോപ്പറും (ബീജസങ്കലനത്തിനു ശേഷം ഭ്രൂണമായി മാറുന്നു) വിറ്റെലൈൻ സ്തരം കൊണ്ടാണ് പൊതിയപ്പെട്ടിരിക്കുന്നത്. ഈ സ്തരത്തിന്റ ഘടന ഒരു കോശസ്തത്തിന്റേതിൽ നിന്നും വ്യത്യസ്തമാണ്.   ഊസൈറ്റുകളുടെ കോശസ്തരത്തിനു വെളിയിലായാണ് കൂടുതലായും മഞ്ഞക്കരു കാണപ്പെടുന്നത്. തവളയിലേതുപോലെ അണ്ഡകോശത്തിന്റെ കോശദ്രവ്യത്തിൽ മഞ്ഞക്കരു കാണപ്പെടാറില്ല.  പക്ഷിയുടെ അണ്ഡവും (കൃത്യമായിപ്പറഞ്ഞാൽ) അതിന്റെ മഞ്ഞക്കരുവും ഒരൊറ്റ് വലിയ  കോശമായാണ് കാണപ്പെടുന്നത്.  

## ഇതും കാണുക

* വിറ്റെല്ലോജെനിസിസ്

## അവലംബം

## പുറംകണ്ണികൾ

* എക്സ്പ്ലോറേറ്റോറിയത്തിൽ നിന്നുള്ള മുട്ടയുടെ  ശരീരഘടന
* സൊസൈറ്റി ഓഫ് ടെമ്പറ പെയിന്റേഴ്സിൽ നിന്ന് മുട്ട ടെമ്പറ ഉണ്ടാക്കുന്നു
വർഗ്ഗം:മുട്ടകൾ
ഈ ലോകം ഇവിടെ കുറേ മനുഷ്യർ

സാജൻ നിർമ്മിച്ച് പി.ജി. വിശ്വഭരൻ സംവിധാനം ചെയ്ത് 1985 ൽ പുറത്തിറങ്ങിയ ഒരു മലയാള ചിത്രമാണ് **ഈ ലോകം ഇവിടെ കുറേ മനുഷ്യർ**. ചിത്രത്തിൽ മമ്മൂട്ടി, റഹ്മാൻ, അംജത് ഖാൻ, നെടുമുടി വേണു, ജയഭാരതി, ഇന്നസെന്റ്, തിലകൻ എന്നിവർ പ്രധാന കഥാപാത്രങ്ങളെ അവതരിപ്പിച്ചു. ചിത്രത്തിന് സംഗീതം നിർവ്വഹിച്ച് ശ്യാം ആണ്.

## അഭിനേതാക്കൾ

* മമ്മൂട്ടി : ഉമ്മർ
* റഹ്മാൻ : ബാലു
* ജയഭാരതി 
* ഇന്നസെന്റ് : ഔസേപ്പ്
* തിലകൻ : കൃഷ്ണപിള്ള
* നെടുമുടി വേണു 
* രോഹിണി : ഷീല
* അംജദ് ഖാൻ : അബ്ബാസ്
* കാജൽ കിരൺ : ജമീല
* ലാലു അലക്സ് : എസ്.ഐ. ശ്രീധരൻ
* മീന
* പറവൂർ ഭരതൻ 
* ഫിലോമിന : ചന്ത റോസി
* ടി.ജി. രവി : കേശവൻ
* സന്തോഷ് 
* ജയിംസ് : ജയിംസ്

## അവലംബം
പൊൻമകൾ വന്താൽ

*2020-ൽ റിലീസായ ഒരു തമിഴ് ചലച്ഛിത്രമാണ് *'പൊൻമകൾ വന്താൽ**' . ജെ.ജെ ഫെഡറിക് രചനയും സംവിധാനവും ചെയ്ത ചിത്രത്തിന്റെ നിർമ്മാതാവ് സൂര്യയാണ്. ജ്യോതിക, കെ ഭാഗ്യരാജ്, ആർ. പാർത്ഥിപൻ, ത്യാഗരാജൻ, പ്രതാപ് കെ പോത്തൻ, പാണ്ഡ്യരാജൻ തുടങ്ങി നിരവധി അഭിനേതാക്കൾ ചിത്രത്തിൽ അഭിനയിച്ചു. 2020 മെയ് 29 ന് പ്രൈം വീഡിയോയിൽ ചിത്രം റിലീസ് ചെയ്തു.

## കഥ
അഭിഭാഷകയായ വെൻബ (ജ്യോതിക) പതിനഞ്ച് വർഷം പഴക്കമുള്ള ഒരു കേസ് പുനപരിശോധിക്കുവാൻ നടത്തുന്ന പോരാട്ടമാണ് ചിത്രത്തിന്റെ ഉള്ളടക്കം. ശക്തിജ്യോതി എന്ന ജ്യോതി എന്ന സീരിയൽ കില്ലർ യഥാർത്ഥ പ്രതിയല്ലെന്ന് സ്ഥാപിക്കാനാണ് വെൻബയുടെ വാദത്തിലൂടെ ശ്രമിക്കുന്നത്. സ്വന്തം അനുഭവസാക്ഷ്യങ്ങളുടെ നാടകീയമായ വെളിപ്പെടുത്തലുകളിലൂടെയാണ് കോടതിരംഗങ്ങൾ മുന്നോട്ടുപോകുന്നത്. ജ്യോതി തട്ടിക്കൊണ്ടുപോയതായി സി.സി.ടി.വി വീഡിയോയിൽ കാണുന്ന പെൺകുട്ടിയെ യഥാർത്ഥത്തിൽ ജ്യോതി രക്ഷിക്കുകയായിരുന്നുവെന്ന് വാദിച്ച അവർ താൻ തന്നെയായിരുന്നു ആ പെൺകുട്ടി എന്ന് വെളിപ്പെടുത്തി. യഥാർത്ഥപ്രതിയായ വരദരാജനെ നിയമത്തിന് മുന്നിൽ കൊണ്ടുവരാൻ കഥാന്ത്യത്തിൽ വെൻബ എന്ന അഭിഭാഷകക്ക് സാധിക്കുന്നു.
## റിലീസ്
*പൊൻമകൾ വന്താൽ* 2020 മെയ് 29 ന് പ്രൈം വീഡിയോയിൽ പുറത്തിറങ്ങി. 2020 മാർച്ച് 27 ന് ഇത് തീയറ്ററുകളിൽ റിലീസ് ചെയ്യാൻ തീരുമാനിച്ചിരുന്നെങ്കിലും കോവിഡ് -19 പാൻഡെമിക് കാരണം, തിയറ്റർ റിലീസ് ഉപേക്ഷിക്കുകയായിരുന്നു. തിയേറ്ററുകൾക്ക് സാമ്പത്തിക നഷ്ടമുണ്ടാകുമെന്ന് ചൂണ്ടിക്കാട്ടി തമിഴ്‌നാട്ടിലെ തിയേറ്റർ ഓണേഴ്‌സ് അസോസിയേഷൻ അംഗങ്ങൾ സൂര്യ നിർമ്മിക്കുന്നതോ അഭിനയിക്കുന്നതോ ആയ സിനിമകൾ ബഹിഷ്‌കരിക്കുമെന്ന് ഭീഷണിപ്പെടുത്തി. ഈ ചിത്രം തെലുങ്കിൽ *ബംഗാരു തള്ളി* എന്ന പേരിൽ പുറത്തിറങ്ങുകയുണ്ടായി.
## അഭിനേതാക്കൾ

* ജ്യോതിക - വെൻബ / ഏയ്ഞ്ചൽ / ശക്തിജ്യോതി (ഭാവനയിൽ) എന്നിവരായി
* കെ. ഭാഗ്യരാജ് - പെതുരാജ് ആയി
* ആർ. പാർത്ഥിപൻ - രാജരത്നം ആയി
* ത്യാഗരാജൻ - വരദരാജനായി
* പ്രതാപ് പോത്തൻ - ജഡ്ജായി
* പാണ്ഡ്യരാജൻ
* സുബ്ബു പഞ്ചു
* വിനോദിനി വൈദ്യനാഥൻ
* അക്ഷര കിശോർ
* വിദ്യ പ്രദീപ് 
* ഗജരാജ്
* വി.ജെ. ആഷിഖ്
* ജീവ രവി
* ബേബി മോണിക്ക
* വാസുകി
* ശ്രീലത
* രിന്ധു രവി
* ബിജിലി രമേശ്
* മാസ്റ്റർ കമലേഷ്
* ഗൗതം സുന്ദരരാജൻ
* സൂര്യ 

## ഗാനങ്ങൾ

## അവലംബം
ക്രിസ്റ്റീൻ കോയ് വിന്റർബോൺ

വലത്ത്‌|ലഘുചിത്രം| വിന്റർബോൺ 2012 ൽ
ഒട്ടാഗോ യൂണിവേഴ്സിറ്റിയിലെ പാത്തോളജി പ്രൊഫസറാണ് **ക്രിസ്റ്റീൻ കോയ് വിന്റർബോൺ**. ജൈവ രസതന്ത്രത്തിലെ ഫ്രീ റാഡിക്കലുകളെക്കുറിച്ചുള്ള ഗവേഷണം ക്രിസ്റ്റീന്  2011ലെ റഥർഫോർഡ് മെഡൽ നേടിക്കൊടുത്തു.  ഇതു കൂടാതെ ഈ ഗവേഷണത്തിന് മാർസ്ഡെൻ മെഡലും ലഭിച്ചിട്ടുണ്ട്.  ന്യൂസിലൻഡ് രണ്ട് പ്രധാന ശാസ്ത്ര ശാഖകളിലെ പ്രമുഖ പുരസ്കാരങ്ങളാണിവ.

## ജോലി
1970 ൽ ഒട്ടാഗോ സർവകലാശാലയിലെ ക്രൈസ്റ്റ്ചർച്ച് മെഡിക്കൽ സ്‌കൂളിൽ സ്ഥാനം നേടുന്നതിനുമുമ്പ് വിന്റർബോൺ ബയോകെമിസ്ട്രിയിൽ പിഎച്ച്ഡി ചെയ്തു. മനുഷ്യകോശങ്ങൾ അവയുടെ സാധാരണ പ്രവർത്തനത്തിന്റെ ഭാഗമായി ഫ്രീ റാഡിക്കലുകളെ ഉൽ‌പാദിപ്പിക്കുന്നുവെന്നും കാൻസർ, സ്ട്രോക്ക്, കൊറോണറി ഹാർട്ട് ഡിസീസ്, ആർത്രൈറ്റിസ് തുടങ്ങിയ രോഗങ്ങളിൽ സംഭവിക്കുന്ന ഫ്രീ റാഡിക്കലുകളുടെ ചില രാസപ്രവർത്തനങ്ങൾ രേഖപ്പെടുത്തുന്ന ആദ്യത്തെ ശാസ്ത്രജ്ഞരിൽ ഒരാളാണ് ക്രിസ്റ്റീൻ. 

## ബഹുമതികൾ
റഥർഫോർഡ് മെഡൽ നേടിയ ആദ്യ വനിതയായിരുന്നു അവർ.  1997 ലെ ക്വീൻസ് ബർത്ത്ഡേ ഓണേഴ്സിൽ, വിന്റർബോർനെ ന്യൂസിലാന്റ് ഓർഡർ ഓഫ് മെറിറ്റിന്റെ മെഡിക്കൽ ഗവേഷണത്തിനുള്ള സേവനങ്ങൾക്കായി ഓഫീസറായി നിയമിച്ചു.  2012ലെ ക്വീൻസ് ബർത്ത്ഡേ ആന്റ് ഡയമണ്ട് ജൂബിലി ഓണേഴ്സ്  എന്ന ദിവസത്തിൽ ന്യൂസിലാന്റ് ഓർഡർ ഓഫ് മെറിറ്റിന്റെ കമ്പാനിയൻ ആയി സ്ഥാനക്കയറ്റം നൽകി. ശാസ്ത്രത്തിന് ക്രിസ്റ്റീൻ നൽകിയ സേവനങ്ങൾ പരിഗണിച്ചാണ് ഈ സ്ഥാനക്കയറ്റം നൽകിയത്.

## അവലംബങ്ങൾ

## പുറത്തേക്കുള്ള കണ്ണികൾ
* ഒറ്റാഗോ യൂണിവേഴ്സിറ്റി പ്രൊഫൈൽ 
* ക്രിസ്റ്റിൻ വിന്റർബോർ. RNZ, 2011 ലെ അഭിമുഖം

വർഗ്ഗം:ജീവിച്ചിരിക്കുന്നവർ
ആലീസ് ഹോർസ്ലി

ഒരു ന്യൂസിലാന്റ് ഡോക്ടറായിരുന്നു **ആലീസ് വുഡ്‌വാർഡ് ഹോർസ്‌ലി**  (നീ **വുഡ്‌വാർഡ്** ; 3 ഫെബ്രുവരി 1871 &#x2013; 7 നവംബർ 1957).  ന്യൂസിലാന്റിലെ ഓക്ക്‌ലാൻഡിൽ 1871 ഫെബ്രുവരി 3 നാണ് ആലീസ് ജനിച്ചത്. 

1939 ലെ ന്യൂ ഇയർ ഓണേഴ്സ് ദിനത്തിൽ, ഹോർസ്ലിയെ സാമൂഹ്യക്ഷേമ സേവനങ്ങൾക്കായുള്ള ഓർഡർ ഓഫ് ദി ബ്രിട്ടീഷ് സാമ്രാജ്യത്തിന്റെ ഓഫീസറായി നിയമിച്ചു . 

## അവലംബങ്ങൾ

വർഗ്ഗം:1957-ൽ മരിച്ചവർ
വർഗ്ഗം:1871-ൽ ജനിച്ചവർ
ലിഡിയ വീവേഴ്സ്

ന്യൂസിലാന്റ് സാഹിത്യ നിരൂപക, ഇംഗ്ലീഷ് ഭാഷാ സാഹിത്യ ചരിത്രകാരി, പത്രാധിപർ, പുസ്തക നിരൂപക എന്നീ നിലകളിൽ പ്രവർത്തിച്ച വ്യക്തിയാണ് **ലിഡിയ ജോയ്സ് വീവേഴ്സ്**  (ജനനം 1950).  റോയൽ സൊസൈറ്റി ഓഫ് ന്യൂസിലാന്റിന്റെ 150 വാക്കുകളിൽ 150 വനിതകൾ എന്ന പട്ടികയിൽ ഉൾപ്പെട്ട വ്യക്തിയാണ് ലിഡിയ. 

## ജീവചരിത്രം
ലിഡിയ 1953 ൽ നെതർലാൻഡിൽ നിന്ന് ന്യൂസിലൻഡിലേക്ക് താമസം മാറി.

ന്യൂസിലാന്റ് ബുക്ക് കൗൺസിലിന്റെ മുൻ വൈസ് പ്രസിഡന്റായിരുന്നു ലിഡിയ. ഇപ്പോൾ നാഷണൽ ലൈബ്രറിയുടെ ട്രസ്റ്റികളുടെ അദ്ധ്യക്ഷയാണ്. ആർട്സ് ഫൗണ്ടേഷൻ ഓഫ് ന്യൂസിലാന്റിന്റെ ലോറേറ്റ് അവാർഡിന്റെ 2001 ലെ സെലക്ഷൻ പാനലിൽ അംഗമായിരുന്നു. കൂടാതെ ക്രിയേറ്റീവ് ന്യൂസിലാന്റിലെ ആർട്സ് ബോർഡ് അംഗവുമാണ്.

2006 ലെ ക്വീൻസ് ബർത്ത്ഡേ ഹോണേഴ്സ് ദിനത്തിൽ സാഹിത്യത്തിനുള്ള സേവനങ്ങൾക്കായി ലിഡിയയെ ന്യൂസിലാന്റ് ഓർഡർ ഓഫ് മെറിറ്റിന്റെ ഓഫീസറായി നിയമിച്ചു. 

വെല്ലിംഗ്ടൺ വിക്ടോറിയ യൂണിവേഴ്സിറ്റിയിലെ സ്റ്റൗട്ട് റിസർച്ച് സെന്ററിന്റെ ഡയറക്ടറാണ് ലിഡിയ. നാഷണൽ റേഡിയോയിലും പ്രധാന പത്രങ്ങൾ, ജേണലുകൾ, മാസികകൾ എന്നിവയിലും *ഒൻപത് മുതൽ ഉച്ചവരെ* പുസ്തകങ്ങൾ അവലോകനം ചെയ്യുന്നു. 

വെവർസ് വെല്ലിംഗ്ടണിൽ താമസിക്കുന്നു. 

## സാഹിത്യകൃതികൾ (രചയിതാവ്, എഡിറ്റർ അല്ലെങ്കിൽ പങ്കെടുത്തയാൾ)

* 1984 *തിരഞ്ഞെടുത്ത കവിതകൾ / റോബിൻ ഹൈഡ്*
* 1987 *ഹാപ്പി എൻ‌ഡിംഗ്സ്: ഓസ്‌ട്രേലിയൻ, ന്യൂസിലാന്റ് വനിതകളുടെ കഥകൾ, 1850 മുതൽ 1930 വരെ*
* 1989 *വിടപറയൽ: ഓസ്‌ട്രേലിയൻ, ന്യൂസിലാന്റ് വനിതകളുടെ കഥകൾ 1930–1980*
* 1990 *ടബാസ്കോ സോസും ഐസ്ക്രീമും: ന്യൂസിലാന്റുകാരുടെ കഥകൾ*
* 2000 *ന്യൂസിലാന്റിലേക്കുള്ള യാത്ര: ഒരു ഓക്സ്ഫോർഡ് ആന്തോളജി*
* 2002 *രാജ്യം: ന്യൂസിലാന്റിനെക്കുറിച്ച് യാത്രാ രചന 1809-1900*
* 2004 *വായനയിൽ*
* *2010 ഫാമിലെ വായന: വിക്ടോറിയൻ ഫിക്ഷനും കൊളോണിയൽ ലോകവും*

## ഇതും കാണുക

* ന്യൂസിലാന്റ് സാഹിത്യം

## അവലംബങ്ങൾ

## പുറത്തേക്കുള്ള കണ്ണികൾ

* ന്യൂസിലാന്റ് ബുക്ക് കൗൺസിലിലെ വെവറിന്റെ ജീവചരിത്രം 

വർഗ്ഗം:ജീവിച്ചിരിക്കുന്നവർ
വർഗ്ഗം:1950-ൽ ജനിച്ചവർ
ഹെലെൻ ബെൻസൺ

ന്യൂസിലാന്റ് ഹോം സയൻസ് പ്രൊഫസറായിരുന്നു **ഗെർട്രൂഡ് ഹെലൻ ബെൻസൺ** (നീ **റോസൺ**, 25 ജനുവരി 1886 - 20 ഫെബ്രുവരി 1964) . 1886 ജനുവരി 25 ന് ഇംഗ്ലണ്ടിലെ യോർക്ക്ഷെയറിലെ ബ്രാഡ്‌ഫോർഡിലാണ് ജനനം.  കേംബ്രിഡ്ജിൽ പ്രകൃതി ശാസ്ത്രത്തിൽ ബിഎസ്‌സി പൂർത്തിയാക്കിയ ബെൻസൻ 1919 വരെ ബിരുദം നേടിയില്ല.  ലണ്ടനിലെ കിംഗ്സ് കോളേജിൽ നിന്ന് ഗാർഹിക, സാമൂഹിക ശാസ്ത്രത്തിൽ ബിരുദാനന്തര ബിരുദം പൂർത്തിയാക്കിയ ബെൻസനെ 1911 മുതൽ ഒട്ടാഗോ സർവകലാശാലയിലെ സ്കൂൾ ഓഫ് ഹോം സയൻസസിൽ രസതന്ത്രം, ഗാർഹിക, സാമൂഹിക സാമ്പത്തിക ശാസ്ത്രം എന്നിവയിൽ ലക്ചററായി നിയമിച്ചു.  

പ്രൊഫസർ വിനിഫ്രഡ് ബോയ്സ്-സ്മിത്ത് 1920 ൽ വിരമിച്ചപ്പോൾ ബെൻസൺ ഹോം സയൻസ് പ്രൊഫസറും ഹോം സയൻസ് ഫാക്കൽറ്റിയുടെ ഡീനുമായി.  1923 ഡിസംബറിൽ ബെൻസൺ വില്യം നോയൽ ബെൻസണെ വിവാഹം കഴിച്ചു, അതിനുശേഷം യൂണിവേഴ്സിറ്റിയിലെ സ്ഥാനം രാജിവച്ചു. 

1920-ൽ അമേരിക്കയിലും കാനഡയിലും പഠിച്ച ശേഷം ബെൻസൺ ഇന്റർനാഷണൽ ഫെഡറേഷൻ ഓഫ് യൂണിവേഴ്സിറ്റി വുമണിന്റെ ന്യൂസിലാന്റ് ബ്രാഞ്ച് സ്ഥാപിച്ചു, അതിന്റെ ആദ്യ പ്രസിഡന്റായിരുന്നു.   

## അവാർഡുകളും ബഹുമതികളും
2017 ൽ റോയൽ സൊസൈറ്റി ഓഫ് ന്യൂസിലാന്റിലെ "150 വാക്കുകളിൽ 150 സ്ത്രീകൾ" എന്നപട്ടികയിലേക്ക് തിരഞ്ഞെടുക്കപ്പെട്ടു. 

## അവലംബങ്ങൾ

വർഗ്ഗം:1964-ൽ മരിച്ചവർ
വർഗ്ഗം:1886-ൽ ജനിച്ചവർ